
Δεν είναι καιροί για “πολυτέλειες”. Αυτό είναι το μόνο σίγουρο. 
Και μια από τις “πολυτέλειες” που τόσα χρόνια αναγνώριζε στον 
εαυτό της η συντριπτική πλειοψηφία της ελληνικής κοινωνίας 
είναι η ευκολία με την οποία “έπεφτε από τα σύννεφα”. Η ευκολία 
με την οποία εκπλησσόταν και συγκλονιζόταν για το οτιδήποτε. 
Για περισσότερα από τριάντα χρόνια ασκήθηκε με επιμονή στη 
θεαματική αντιμετώπιση της πραγματικότητας: αρνήθηκε πει¬ 
σματικά κάθε δέσμευση, προσπάθησε να κρυφτεί πίσω από το 
δάκτυλό της κάνοντας ότι δεν καταλαβαίνει, κάνοντας ότι δεν 
βλέπει τον βούρκο στον οποίο κυλιόταν και ο οποίος όλο και βά¬ 
θαινε. Για περισσότερα από τριάντα χρόνια αυτή η άρνηση και 
της παραμικρής ακόμα ευθύνης, αυτός ο “χωρίς αύριο” απελπι¬ 
σμένος (και απελπιστικός) τρόπος ζωής που στηρίχθηκε στον 
κωλοπαιδισμό του “ό,τι αρπάξει ο κώλος μας” οδήγησε πολλούς 
και πολλές να περάσουν ξώφαλτσα και κάπως ανώδυνα από τη 
ζωή, χωρίς να δώσουν λογαριασμό σε κανέναν και για τίποτα. 
Έχοντας, μάλιστα τη σιγουριά ότι αυτοί είναι το κέντρο του σύμ- 
παντος, ότι με τα πτυχία και τις γνωριμίες τους δεν έχουν να φο¬ 
βηθούν τίποτα, ότι τη σίγουρη δουλειά, τα λεφτά και την 
καλοπέραση τα έχουν στο τσεπάκι τους. Γιατί τι είναι; Μήπως 
είναι τίποτα “Αλβανοί” και τίποτα “Ρωσίδες”; Όχι, βέβαια... 

Και τώρα που στενεύουν τα περιθώρια και γίνεται, θέλοντας και 
μη, όλο και πιο κατανοητό ότι πλέον “τέρμα τα δίφραγκα”; Τώρα 
που ο ασταμάτητος αιφνιδιασμός, η έκπληξη και η αδυναμία κα¬ 
τανόησης των όσων συμβαίνουν, έχουν συνέπειες που δύσκολα 
μπορεί να κρύψει κανείς; Τώρα, τα πράγματα αρχίζουν να δεί¬ 
χνουν πιο δύσκολα. Και είναι όντως δύσκολα γιατί η επίθεση που 
έχουν εξαπολύσει τα αφεντικά και οι πολιτικοί τους προϊστάμενοι 
τα τελευταία τρία χρόνια όχι μόνο δεν βρίσκει απέναντι της κα¬ 
νέναν αντίπαλο με αξιώσεις (απ' ό,τι φαίνεται μέχρι τώρα), αλλά 
ούτε και γίνεται κατανοητή ως τέτοια. Γιατί αν γινόταν κατανοητή 
ως επίθεση, τότε οι πρόσφατες διακηρύξεις περί κατάργησης 
του 13ου και του Μου μισθού δεν θα γεννούσαν απλώς από¬ 
γνωση, πανικό και άναρθρες κραυγές. Οι εν λόγω διακηρύξεις, 
όπως και κάθε άλλες αντίστοιχες, θα γίνονταν αντιληπτές ως 
τμήμα ενός ευρύτερου σχεδιασμού της αστικής τάξης για να ξε- 
περάσει την κρίση και όχι ως το “κεντρικό γεγονός”. Και δεν χρει¬ 
άζεται να έχει κανείς “υπερφυσικές δυνάμεις” για να φτάσει σε 
ένα τέτοιο προφανές συμπέρασμα. Για του λόγου το αληθές, 
αρκεί να αποκωδικοποιήσει τις δηλώσεις που έκανε ο κύριος Πα- 
παδήμος στη Βουλή πριν από έναν μόλις μήνα. Τι να εννούσε, 
λοιπόν, ο κύριος πρωθυπουργός όταν έλεγε ότι «Στην προσπά¬ 
θεια για τη δημοσιονομική εξυγίανση και την αποκατάσταση της 
απώλειας της ανταγωνιστικότητας βραχυπρόθεσμα η μείωση στο 
εισόδημα είναι αναπόφευκτη. Την τελευταία διετία 38.000 επιχει¬ 
ρήσεις έκλεισαν, η ανεργία έφθασε στο 17%, οι ασφαλισμένοι 
στο ΙΚΑ μειώθηκαν κατά 185.000. Οι άνεργοι δεν έχουν ούτε 
κατώτατο μισθό, ούτε 13ο και 14ο μισθό» (Τα Νέα, 
14/01/2012)] Να εννοούσε, άραγε, ότι το πρόβλημα δεν είναι 
τόσο “απλό” για να λυθεί με την περικοπή δύο μισθών και μάλι¬ 
στα εκείνων που συνηθίζουμε να αποκαλούμε “δώρο” (από πού 
κι ως πού μάς κάνουν “δώρα” τα αφεντικά λες και πρόκειται για 
λεφτά που δεν τα έχουμε δουλέψει και με το παραπάνω, είναι 
άλλη υπόθεση). Να εννοούσε ότι απαιτείται μια πιο “σίγουρη και 
δραστική λύση”, όπως εκείνη που προτάθηκε λίγες ημέρες αρ¬ 
γότερα και θα τεθεί σε ισχύ ως μια “μεγάλη και μοναδική ευκαι¬ 
ρία”; Όπως όλα έδειξαν, κάτι τέτοιο εννοούσε. Γι' αυτό και όταν 
πετάχτηκε στο τραπέζι η πολύ “προωθημένη” εναλλακτική ιδέα 
να πέσει ο κατώτατος μισθός στα 480 ευρώ, μια ιδέα που κάνει 
εκείνο το “η γενιά των 700 ευρώ” να ακούγεται σχεδόν σαν ανέκ¬ 
δοτο, παρουσιάστηκε ως “επιτυχία”. Ευτυχώς, δηλαδή που “σώ¬ 
θηκαν” ο 13ος και ο 14ος... 

Πόσο πιο ξεκάθαρα να το διατύπωνε ο εκπρόσωπος της αστικής 
τάξης; Πόσο πιο απλά να έλεγε ότι ο ελληνικός καπιταλισμός 
επενδύει για άλλη μια φορά στη γνωστή και διαχρονική μέθοδο 











της αύξησης του ποσοστού κέρδους μέσω της μείωσης του ερ¬ 
γατικού κόστους· ότι η φθηνή εργασία είναι η επιλογή των ελλη¬ 
νικών αφεντικών για να ξελασπώσουν από την οικονομική 
κρίση; Μια επιλογή, δηλαδή, που είχαν πάρει και τη δεκαετία του 
'90 όταν αποφάσισαν ότι η ένταση της εργασίας ή αλλιώς η με 
όλα τα μέσα εκμετάλλευση των μεταναστών εργατών ήταν ακρι¬ 
βώς αυτό που χρειάζονταν. Αντίστοιχα και σήμερα, ο στόχος 
είναι να εξασφαλίσουν μια δεξαμενή φθηνής εργασίας (όχι πια 
μόνο για τις χειρωνακτικές και υποτιμημένες δουλειές). Και για 
να εξασφαλίσουν κάτι τέτοιο θα καταφύγουν σε όλα τα μέσα και 
σε όλους τους “κολλητούς” τους. Από τα Μ ΜΕ, τα οποία και συν¬ 
τονίζουν τον αδιάκοπο βομβαρδισμό με πληροφορίες, εξαγγε¬ 
λίες και ποικίλα ζοφερά σενάρια, μέχρι τους μπάτσους που 
έχουν κατακλύσει κάθε γωνία της πόλης και δείχνουν κάτι πα¬ 
ραπάνω από έτοιμοι να εγγυηθούν ότι αυτό το κοινωνικό εργο- 
στάσιο-στρατόπεδο που χτίζεται με τόση προσοχή θα λειτουργεί 
απερίσπαστα. Γιατί χωρίς αυξημένες δόσεις φόβου και χωρίς 
την απειλή (και χρήση) των όπλων, πώς θα πάει κανείς να δου¬ 
λέψει για 480 ευρώ; Αυτό το εκρηκτικό μείγμα υλικής στέρησης, 
περαιτέρω υποβάθμισης και καθημερινής ασφυκτικής πίεσης 
είναι το κατάλληλο έδαφος από το οποίο μπορούν να ξεπηδή- 
σουν οι πιο αντιδραστικές απόψεις και πρακτικές. Είναι το έδα¬ 
φος στο οποίο κάθε ρατσιστής και κάθε φασίστας θα βρει τροφή 
και τόνωση για την εθνική του συνείδηση. 

Ο κάθε προλετάριος μέσα στο αδυσώπητο δίκτυο των 
μητροπολιτικών κοινωνικών σχέσεων, ακριβώς επειδή 
είναι θύμα και εμπόρευμα, παραμένει δια-μελισμένος, 
κατακερματισμένος, ακρωτηριασμένος, σφιγμένος, 
διασπαρμένος από αντιθετικές γλώσσες που πολτο¬ 
ποιούν την αυθόρμητη ταυτότητά του, τη μνήμη του 
και τη φαντασία του. Με λίγα λόγια μετατρέπεται σε 
ένα φυσιολογικό σχιζοειδές. Κι όχι μόνο πια μέσα στην 
εργασιακή διαδικασία πλέον, αλλά και σε όλο τον υπό¬ 
λοιπο χρόνο του, ο οποίος έχει πια ρουφηχτεί ολόκλη¬ 
ρος από το κεφάλαιο, έχει σφραγιστεί κάθε μη 
καπιταλιστικός πόρος του. Φετίχ αλλά και εξεγερμέ- 
νος, εμπόρευμα αλλά και καταστροφέας του εμπορεύ¬ 
ματος, εν δυνάμει αυτόχειρας αλλά και φονιάς -να 
λοιπόν που “εμφανίζεται ένας στρατιώτης”: ο σχιζομη- 
τροπολιτάνος προλετάριος. 

Ρενάτο Κούρτσιο - Αλμπέρτο Φραντζεσκίνι. Σταγόνες 
ήλιου στη στοιχειωμένη πόλη , 
εκδ. επανοικειοποίηση 






Κι, όμως, παρόλο που τα αφεντικά και το ελληνικό κράτος προ¬ 
χωρούν εδώ και καιρό σε συντονισμένα, στοχευμένα και απο¬ 
φασιστικά χτυπήματα εις βάρος της εργατικής τάξης, η τελευταία 
δείχνει να πελαγοδρομεί μεταξύ απελπισίας και θρήνου για τα 
“κεκτημένα”. Δείχνει να έχει καταπιεί την καραμέλα περί “δημό¬ 
σιου χρέους” και να αναγνωρίζει ότι πράγματι για όλα φταίνε 
απροσδιόριστοι παράγοντες όπως οι σπατάλες, η κακοδιαχεί¬ 
ριση και τα πανταχού παρόντα “λαμόγια”. Τη στιγμή που βρίσκε¬ 
ται σε εξέλιξη μια διαδικασία παραγωγής νέων κοινωνικών 
διαχωρισμών, τη στιγμή που αναδιατυπώνονται οι όροι με τους 
οποίους θα “γίνεται η δουλειά” για τα πολλά επόμενα χρόνια, η 
απουσία των απαραίτητων εργαλείων για την κατανόηση της κα¬ 
τάστασης γίνεται αισθητή σε κάθε βήμα. Και το σίγουρο είναι ότι 
τα εργαλεία θα απουσιάζουν για όσο ακόμα διάστημα εξακολου¬ 
θούν να υπάρχουν οι “πολυτέλειες” των προηγούμενων δεκαε¬ 
τιών και η εργατική τάξη αρνείται να έρθει αντιμέτωπη με τα όσα 
έκανε (κι όσα δεν έκανε) τότε. Το πρόβλημα, βέβαια, είναι ότι ο 
ελληνικός καπιταλισμός δεν θα δείξει κανενός είδους κατανόηση 
και συμπόνια σε εκείνους που προορίζει με τον έναν ή τον άλλο 
τρόπο να τους αλέσει, αναγκάζοντάς τους να ζουν με κάτι λιγό¬ 
τερο από χαρτζιλίκι, σε ένα καθεστώς μόνιμης αβεβαιότητας. Και 
είναι ακριβώς αυτοί που θα υποχρεώνονται κάθε ημέρα και πε¬ 
ρισσότερο να παίρνουν αποφάσεις που θα τους βαραίνουν με 
τρόπους ολότελα καινούριους. Γιατί το διακύβευμα είναι πλέον 
η επιβίωση και οι συγκεκριμένες αποφάσεις θα κοστίζουν πολύ. 

Η επιλογή μας να εκδίδουμε ένα τέτοιο έντυπο μπορεί 
να ιδωθεί μόνο μέσα από το πρίσμα της εχθρότητάς 
μας σε κάθε μορφή, μηντιακής και μη, μεσολάβησης. 

Η αναπαραγωγή του στα πλαίσια του ταξικού αντα¬ 
γωνισμού είναι ελεύθερη. Θα το βρείτε σε αυτοδιαχει- 
ριζόμενους χώρους και καταλήψεις. Καθώς και σε 
κεντρικά βιβλιοπωλεία και περίπτερα. 

Για επικοινωνία στο: 

83Χ9^@Υ3ΐΐ00.9Γ 

83Χ8ΧΪΖΟ.ννθΙΤΐρΓ688ΧΟΙΤΙ 

























σημεία των καιρών 

Εργάτη μπορείς χωρίς αυθεντικά! 


στην ελλάδα 


- 


Είναι προφανές ότι οι μετανάστες, για άλλη μια φορά, βρίσκονται στο στό¬ 
χαστρο. Οι επιχειρήσεις σκούπας μέρα με τη μέρα εντείνονται αδειάζοντας 
τις πλατείες, οι έλεγχοι και οι πεζές περιπολίες πληθαίνουν στοιβάζοντας 
τους μετανάστες σε κλούβες. Το ανελέητο κυνήγι των μικροπωλητών συνε¬ 
χίζεται με αμείωτη ένταση και έκταση. 

Ας σταθούμε όμως λίγο στο τελευταίο. Διαβάζουμε χαρακτηριστικά στο “Κ” 
της καθημερινής στις 31/12/2011: 

“Οι καθυστερημένες κραυγές πρυτανικών αρχών και πανεπιστημιακών, που 
κάνουν λόγο για “ άθλιο τριτοκοσμικό παζάρι και εξαθλίωση”, δεν βρίσκουν 
ανταπόκριση από το υπουργείο προστασίας του πολίτη, το οποίο, στις λιγοστές 
περιπτώσεις που καλείται να επέμβει υποστηρικτικά στις επιχειρήσεις της δη¬ 
μοτικής αστυνομίας υποχωρεί ατάκτως στον πρώτο πετροπόλεμο που θα εξα¬ 
πολύσουν οι μαινόμενοι αλλοδαποί, που ενθαρύνονται και ενισχύονται, στο 
όνομα του ταξικού πολέμου, της “πολυπολιτισμικότητας” και του διεθνισμού, 
από μερίδα ακροαριστερών και αναρχικών. ” 

Πέρα από τις απεγνωσμένες εκκλήσεις για όλο και περισσότερο αστυνό¬ 
μευση, που ως γνωστόν ποτέ δεν είναι αρκετή ή ακόμη κι όταν είναι δεν 
κάνει καλά την δουλειά της, εκεί που πρέπει να εστιάσουμε για να καταλά¬ 
βουμε τι σημαίνει να είσαι μετανάστης στο κέντρο αλλά και στα προάστια 


της Αθήνας είναι αυτό το: “άθλιο τριτοκοσμικό παζάρι και εξαθλίωση ”, και 
“οι μαινόμενοι αλλοδαποί” . Οι μετανάστες εμφανίζονται από τα ΜΜΕ ως 
οι αλλόφρονες, οι τριτοκοσμικοί (οι αγράμματοι και απολίτιστοι δηλ) ή στην 
καλύτερη αυτοί που πρέπει να τους λυπόμαστε και λίγο γιατί είναι εξαθλιω¬ 
μένοι. Πάντως στα σίγουρα είναι αυτοί που χωρίς λόγο κάνουν “ακατανόητα” 
πράγματα. 

Ποιοι είναι όμως οι “απολίτιστοι, οι κακόμοιροι και ακατανόητοι”; Εκείνοι 
που πετάνε πέτρες για να υπερασπιστούν την ύπαρξή τους και την επιβίωσή 
τους ή εκείνοι που γονατίζουν από τα δάνεια; Εκείνοι που είναι όλοι μαζί ή 
εκείνοι που είναι ο καθένας μόνος του; 

Τι πρέπει επιτέλους να συμβεί για να γίνει φανερό πως η στρατιωτική δια¬ 
χείριση των μεταναστών εργατών και οι ασκήσεις των μπάτσων που όλο και 
εντείνονται στόχο δεν έχουν μόνο αυτούς αλλά και όλους εμάς; 

Πότε θα καταλάβουμε ότι αυτού του είδους η προπαγάνδα δεν έχει άλλο 
σκοπό παρά τη διαρκή υποτίμηση των μεταναστών εργατών και την τεχνητή 
διαίρεση των προλετάριων; 





Η οικονομική κρίση δημιουργεί έναν κάποιο “εκνευ- 
ρισμό”στην εξωτερική πολιτική της Ελλάδας αλλά 
και διεθνώς. Οι μακρόσυρτες διαπραγματεύσεις των 
διπλωματών μοιάζουν να δίνουν όλο και πιο πολύ τη 
θέση τους στις απειλές, στις στρατιωτικές ασκήσεις, 
στις παρεμβάσεις εκτός συνόρων. Τα αντιμαχόμενα 
στρατόπεδα συγκροτούνται για τα καλά. Και όλοι ξέ¬ 
ρουμε πώς τελειώνουν αυτοί οι εκνευρισμοί... Και σε 
αυτό ακριβώς το σημείο ανοίγει το κράτος τον διά¬ 
λογο για την αύξηση της υποχρεωτικής στρατιω¬ 
τικής θητείας (για “να σωθεί η χώρα από το χρέος” 
να υποθέσουμε;). 

Έτσι καθώς η κρίση βαθαίνει, το κράτος επαναφέρει 
και ανακαινίζει έναν από τους βασικούς του πυλώ¬ 
νες: τον στρατό. Νιώθει πως είναι σημαντικό να απο¬ 
κτήσουν ξανά οι κάτοικοι αυτής της χώρας μια 
σχετική εξοικείωση με τους μηχανισμούς της επαγ¬ 
γελματικής, οργανωμένης βίας. Με το να πάνε οι 
ίδιοι, με το να βλέπουν τον στρατό να παρελαύνει και 
τελικά με το να γίνει ο στρατός μέρος της ζωής τους. 
Η εθνική ενότητα και η “αυτοθυσία για την πατρίδα” 
βγαίνουν, λοιπόν, ακόμα περισσότερο στο προσκή¬ 
νιο. Υπάρχουν, βέβαια, και λόγοι πολύ πιο πραγμα¬ 
τιστικοί που επαναφέρουν τη συζήτηση αυτή. Πριν 
από κάποια χρόνια, για να κινηθεί το χρήμα, άνοιξαν 
πανεπιστήμια και ΤΕΙ στην κάθε κωμόπολη. Τώρα 


που τα λεφτά στερεύουν, την ίδια δουλειά μπορούν 
να κάνουν και τα στρατόπεδα. Κάτι τέτοιο σε καμία 
περίπτωση δεν σημαίνει, όμως, πως πρόκειται μόνο 
για πάρκινγκ ανέργων. Όπως κι αν το κάνουμε, το 
πανεπιστήμιο δεν είναι καθόλου μα καθόλου το ίδιο 
πράγμα με το στρατόπεδο. Γιατί είναι άλλο πράγμα 
να σου δίνουν την ιδιότητα του φοιτητή για να μην 
μπαίνεις στους καταλόγους του ΟΑΕΔ και άλλο να 
παρουσιάζεται η άμισθη εργασία ως λύση για την 
ανεργία. Και η άμισθη/καταναγκαστική εργασία θα 
ακούγεται όλο και πιο συχνά στις εποχές που ζούμε. 

Ακόμη, όταν προ 15ετίας εμφάνισαν το σώμα των 
Επαγγελματιών Οπλιτών, βασίζονταν σε ένα προσω¬ 
πικό που θα είχε τον χρόνο να εκπαιδευτεί στα νέα 
οπλικά συστήματα του στρατού. Οι «ό,τι να’ ναι» 
τύποι που τελικά κατατάχθηκαν, σίγουρα δεν κάνουν 
γι’ αυτή τη δουλειά οπότε και το υπουργείο Εθνικής 
Άμυνας μάλλον άρχισε να ξανακαλοβλέπει τον δο¬ 
κιμασμένο κληρωτό στρατό. Ωστόσο, αυτή η πραγ¬ 
ματικότητα είναι μόνο το εξωτερικό περίβλημα μιας 
άλλης πιο σκοτεινής πραγματικότητας. Αν το κράτος 
νοιαζόταν μόνο για να κινηθεί το χρήμα, θα άνοιγε 
τίποτα παιδότοπους και ακόμα κι αν η “ποιότητα” 
των ΕΠΟΠ είναι ένα πρόβλημα, σίγουρα θα μπο¬ 
ρούσε να τα βγάλει πέρα μαζί τους. Στο κάτω κάτω, 
και οι κληρωτοί στρατοί έχουν κι αυτοί τα δικά τους 


προβλήματα. Το θέμα, λοιπόν, είναι ότι κανείς δεν 
αγοράζει όπλα για να τα αφήσει να σκουριάζουν, 
κανείς δεν συγκροτεί στρατούς αδίκως. 

Υπάρχει, όντως, ένας διαρκής “εκνευρισμός”. Με τις 
συμμαχίες με το Ισραήλ ενάντια στην Τουρκία ή το 
Ιράν, με τις εξορύξεις φυσικού αερίου στην Κύπρο, 
με τα καθεστώτα που αλλάζουν στη Βόρεια Αφρική, 
με τις ελληνικές τράπεζες στα Βαλκάνια που κουβα¬ 
λάνε τα οικονομικά ζόρια της μητρόπολης. Η ιστορία 
το δείχνει καθαρά στα αφεντικά: Ο πόλεμος είναι ή 
μόνη πραγματική έξοδος από την κρίση, άρα και 
η μόνη ουσιαστική λύση που μπορούν να ανεχ¬ 
θούν. Και κάθε φορά που ανοίγει το θέμα του κλη¬ 
ρωτού στρατού, μοιάζει να ανοίγει ταυτόχρονα και 
η συζήτηση του τι μορφή θα πάρουν οι μελλοντικοί 
πόλεμοι. Θα γίνουν με μισθοφόρους ή με κληρωτούς, 
με Εΐ ΐε<± όπλα ή με χαρακώματα; Δεν μπορούμε να 
πούμε με βεβαιότητα. Με βεβαιότητα όμως μπο¬ 
ρούμε να πούμε το εξής: Όποια μορφή και να πά¬ 
ρουν οι πόλεμοι που μας ετοιμάζουν, αυτοί που θα 
την πληρώσουν θα είμαστε εμείς, και θα τους πλη¬ 
ρώσουμε με το αίμα μας. Γιατί ο φασισμός και ο πό¬ 
λεμος που νιώθουμε να ορμάνε κατά πάνω μας δεν 
είναι απλώς «κακές στιγμές». Είναι η στρατηγική 
επίθεση κατά της εργατικής τάξης. 








Οι Καλές Τέχνες και ο καλός δήμαρχος μας 
ευχήθηκαν «καλά Χριστούγεννα» 

Το ομοίωμα του αστέγου, που κείτεται σε μία από τις βιτρίνες της εικαστικής 
δράσης του δήμου Αθηναίων «Τέχνη στις βιτρίνες», προσπαθεί να μας πείσει για 
το βάθος των κοινωνικών αγωνιών της καλλιτέχνιδας και των υπολοίπων φοιτη¬ 
τών της Σχολής Καλών Τεχνών που παίρνουν μέρος σε αυτή τη θεάρεστη συμ- 
μαχία καλλιτεχνών, δήμου Αθηναίων, Εμπορικού Συλλόγου και Πανελλήνιας 
Ομοσπονδίας Ιδιοκτητών Ακινήτων, με την ιερή αποστολή της σωτηρίας του 
πνεύματος των Χριστουγέννων. Το εν λόγω πνεύμα πλήττεται φέτος από τη μει¬ 
ωμένη κατανάλωση και τον μειωμένο τζίρο. Όπως δηλώνουν οι 30 νέοι καλλιτέ¬ 
χνες, σκοπός τους είναι να ζωντανέψουν οι εμπορικοί δρόμοι του κέντρου, το 
οποίο χάνει μέρα με τη μέρα την εμπορική του αίγλη 1 . Το έργο τέχνης αντικαθι¬ 
στά το εμπόρευμα, ως μηχανισμός αντιστάθμισης της απώλειας 2 , σχολιάζει με 
τη σειρά του ο τύπος και χαίρεται διπλά που καθαρίζονται οι κλειστές βιτρίνες 
από τις αφίσες, τη βρωμιά 3 και όχι μόνο. Γιατί αν αναρωτιέται κανείς, βλέποντας 
τον ψεύτικο άστεγο της βιτρίνας, πού πήγε ο αληθινός, που την έπεφτε απ’ έξω, 



την απάντηση τη δίνει και πάλι ο δήμος Αθηναίων, ως κύριος διοργανωτής της 
χαρούμενης φιέστας, στα πλαίσια της οποίας οι άστεγοι εκδιώχθηκαν βίαια από 
το εμπορικό κέντρο, ενώ τα παγκάκια, όπου κοιμόνταν, ξυλώθηκαν από την πλα¬ 
τεία Κλαυθμώνος και οι δημοτόμπατσοι πήραν εντολή να φυλάνε σε 24ωρη βάση 
τα σημεία των εορταστικών εκδηλώσεων, μη και πατήσει το πόδι του κανένας 
από δαύτους. Γιατί είναι σαφές ότι «δεν θέλουμε θλιμμένους στη γιορτή μας». 
Και για όποιον δεν κατάλαβε την ευθύτητα της επίθεσης, ο ίδιος ο δήμαρχος 
απαντά για τα παγκάκια και τους άστεγους, ότι ξυλώθηκαν «γιατί δεν θύμιζαν 
ευρωπαϊκή πρωτεύουσα» 4 . Και ποιο παράδειγμα ευρωπαϊκής πρωτεύουσας να 
μιμηθεί κανείς, αν όχι του Παρισιού, όπου ο Σαρκοζί κήρυξε πόλεμο εναντίον 
των επαιτών και των αστέγων; Με σειρά διαταγμάτων απαγόρευσε την παρουσία 
τους γύρω από τα δημοφιλή καταστήματα και αξιοθέατα, τα Χριστούγεννα, με 
τους παραβάτες των απαγορευμένων ζωνών να έρχονται αντιμέτωποι με τη σύλ¬ 
ληψη και την επιβολή προστίμου 5 . 


σημειώσεις: 

1 τνχδ, 08/01/2012 

2 Το Βήμα, Βάιος Παπανάγνου, Η τέχνη στη βιτρίνα, 22/12/2011 

3 Καθημερινή, Όλγα Σελλά, Οι κλειστές βιτρίνες της Αθήνας «μασκάρονται» καλλιτεχνικά, 03/12/2011 

4 1ιΐΐρ://\νννννχϊΐγο&ΐ1ιεη8.§Γ/ηοι1ε/19377, Απάντηση του Δήμου Αθηναίων σε δημοσιεύματα για την Πλατεία Κλαυθμώνος, 28-11-2011 

5 Καθημερινή, ΤΙιε §ιιαπϋαη, Οι άστεγοι του Παρισιού «σκοτεινιάζουν» τις βιτρίνες, 18/12/2011 

σημεία των καιρών 


Ο τίμιοι Νονοί της Θεσσαλονίκης 

Στα τέλη Ιανουάριου μας ενημερώνουν τα δελτία 
ειδήσεων πως εξαρθρώθηκε μεγάλο κύκλωμα το¬ 
κογλύφων και η “επιτυχία” μεταφράζεται σε 53 
συλλήψεις. Μπορούμε να κοιμόμαστε ήσυχοι. 
Προφανώς, δεν θα ξανακούσουμε για “έγκλημα” 
στη Θεσσαλονίκη. Άντε το πολύ πολύ να κλέψει 
κάνα πιτσιρίκι τσίχλες από το περίπτερο. 

Κάτι μας λέει, βέβαια, πως αυτοί δεν ήταν οι 
μόνοι “νονοί” της Θεσσαλονίκης. Πίσω από κάθε 
τέτοια “μεγάλη επιτυχία της ΕΛ.ΑΣ.” πάντα βρί¬ 
σκονται κάποιοι που έχουν να κερδίσουν και γι’ 
αυτό συχνά συντονίζουν το ξεκαθάρισμα των λο¬ 
γαριασμών τους με τη βοήθεια της αστυνομίας. 
Είναι που είμαστε και εμείς κακεντρεχείς, είναι 
που και η αστυνομία δεν έχει καταφέρει να διώξει 
τις “σκιές” από το όνομά της. Παλιοκατάσταση. 

Διαβάζουμε, λοιπόν, στις εφημερίδες: “μεταξύ 
των 53 συλληφθέντων συγκαταλέγονται, ένα διευ¬ 
θυντικό στέλεχος του ΣΔΟΕ Θεσσαλονίκης (επικε¬ 
φαλής της Επιχειρησιακής Διεύθυνσης Ειδικών 
Υποθέσεων του Σώματος), επιχειρηματίες, δύο 
ανώτερα τραπεζικά στελέχη κι ένα πρώην στέλεχος 
χρηματοπιστωτικού ιδρύματος, δύο δικηγόροι, 


ένας απότακτός κι ένας εν ενεργεια αστυνομικός, 
ένας δημοσιογράφος, ένας εφοριακός” (Καθημε¬ 
ρινή, 17/01/2012). Δηλαδή κράτος. Δεν υπονο¬ 
ούμε, ωστόσο, πως το έγκλημα έχει διαβρωθεί 
από το κράτος, εννοούμε πως το έγκλημα και το 
κράτος είναι ο ένας και αυτός μηχανισμός. Το 
κράτος ορίζει με τον νόμο τι θα είναι παράνομο 
και τι νόμιμο, όχι για να προστατέψει την κοινω¬ 
νία από τους “κακοποιούς” (να υποθέσουμε ότι 
για τους εαυτούς τους κρατάνε τον όρο του “κα- 
λοποιού”;) αλλά για να ορίσει ποιες περιοχές θα 
βρίσκονται έξω από κάθε νομική ρύθμιση και θα 
τυγχάνουν ανάλογης διαχείρισης. Στη συνέχεια, 
το ίδιο το κράτος αναλαμβάνει να διεκπεραιώσει 
αυτή τη διαχείριση. 

Και οι “αποκαλύψεις” συνεχίζονται: “Πρωταγω¬ 
νιστές σε αυτό το κύκλωμα θεωρούνται ο 58χρονος 
ιδιοκτήτης νυκτερινών κέντρων Μάρκος Καραμπέ- 
ρης που είχε εμπλακεί και στην υπόθεση Βατοπε¬ 
δίου, ενώ στις τελευταίες δημοτικές εκλογές ήταν 
και υποψήφιος αντιπεριφερειάρχης Ημαθίας με τον 
συνδυασμού του κ. Κ. Βελόπουλου (ΔΑΟΣ) Μετά 
τον εκτελεστή της μαφίας και υποψήφιο νομάρχη 
με τη Χρυσή Αυγή Χρήστο Ρήγα, άλλος ένας 



εξαίρετος πολιτευτής. Είναι προφανές και ας μην 
κοροϊδευόμαστε· τα κόμματα της άκρας δεξιάς, 
πέρα από τον πρακτορικό/παρακρατικό τους 
ρόλο, εκτελούν και χρέη εκπροσώπησης της 
μαφίας στην πολιτική σκηνή. Τη στιγμή που το 
εγκληματικό κεφάλαιο και η μαύρη οικονομία 
αποτελούν μεγάλο μέρος της οικονομίας, δεν 
είναι λογικό “επιχειρηματίες” από αυτόν τον χώρο 
(της μαφίας) να διεκδικούν να ακουστεί και η 
φωνή τους στην κεντρική πολιτική σκηνή; 

Όλο και πιο συχνά ακούμε τέτοιες ιστορίες και 
όλο και πιο λίγο ενδιαφέρον προκαλούν. Γιατί τα 
ίδια τα κανάλια επιτρέπουν να ακούγονται αυτά; 
Γιατί το ίδιο το κράτος μας τα λέει έτσι χύμα και 
τσουβαλάτα; Αλλά μήπως δεν έχουν κι αυτόν τον 
ρόλο τα κάθε είδους “σκάνδαλα”; Να εξοικειώ¬ 
νουν, δηλαδή, το κοινό σιγά σιγά με το αδιανόητο 
που γίνεται καθημερινότητα. Και μιας και η κρίση 
κάνει τις εποχές να ζορίζουν και άρα το εγκλημα¬ 
τικό κεφάλαιο να ανθίζει, ετοιμαστείτε αυτή την 
παράσταση του μπάτσου-κράτους-μαφιόζου-επι- 
χειρηματία να την βλέπετε τόσο συχνά που στο 
τέλος θα την βαρεθείτε· που στο τέλος θα την ζή- 
σετε, θα είναι το αφεντικό σας. 

Ότανι} ενδιάμεση συμφωνία πήγε στην άκρη... 

Τον Σεπτέμβριο του 1995 υπογράφτηκε στη Νέα Υόρκη η ενδιάμεση συμφωνία 
μεταξύ Ελλάδας και Μακεδονίας. Είχε προηγηθεί από τον Φεβρουάριο του 1994 
και για ένα χρόνο περίπου η επιβολή του εμπορικού εμπάργκο από την Ελλάδα· 
ως ένα ακόμα μέσο πίεσης, ως μια ακόμα ένδειξη ακμαίου ιμπεριαλισμού... Και 
ακόμα πιο πριν, τα εθνικιστικά συλλαλητήρια, όπου σύσσωμο το ελληναριό ήθελε 
«τσεκούρι και φωτιά, στα γυφτοσκοπιανά σκυλιά». Και κατά κύριο λόγο όλα 
είχαν γίνει για το «όνομα». Το εμπάργκο, δηλαδή, και η επιθετική πολιτική γενι¬ 
κότερα. Όμως, ως δια μαγείας και με μια ντρίπλα που θα τη ζήλευε και βραζιλιά- 
νικο δεκάρι υπογράφτηκε η ενδιάμεση συμφωνία, η οποία άφηνε στην άκρη το 
ζήτημα του ονόματος της Μακεδονίας και άνοιγε ορίζοντες για εμπορικές συ¬ 
ναλλαγές με ευνοϊκές συνθήκες για τα ελληνικά αφεντικά. Η Ελλάδα δέχτηκε το 
“Π.Γ.Δ.Μ.” ως προσωρινή ονομασία, ώσπου να βρεθεί η οριστική λύση, αντι- 
λαμβανόμενη ότι η δουλειά τότε ήταν η οικονομική διείσδυση στους δίπλα. Φαί- 

νεται, λοιπον, το ρόλο που έπαιζε και παίζει το «όνομα» για το ελληνικό κράτος 
απέναντι στη Μακεδονία. Ήταν και είναι ένα διαπραγματευτικό χαρτί στις διμε¬ 
ρείς, αλλά και γενικότερα διακρατικές σχέσεις. 

Και κάπως έτσι, το 2008, το ελληνικό κράτος χρησιμοποιήσε και πάλι το ζήτημα 
του ονόματος για να ασκήσει βέτο στην απόφαση ένταξης της Μακεδονίας στο 
ΝΑΤΟ, παραβιάζοντας ουσιαστικά και τυπικά την ενδιάμεση συμφωνία. Και πού 
είναι το περίεργο; Το ελληνικό κράτος έκανε στροφή 180ο, όπως είχε ξανακάνει, 
κρίνοντας ανάλογα με τα συμφέροντά του. Η Μακεδονία από την άλλη, κατήγ¬ 
γειλε την Ελλάδα στο Διεθνές Δικαστήριο της Χάγης, το οποίο τελικά και κατα¬ 
δίκασε την Ελλάδα, κάτι που δεν δείχνει να την πτοεί ιδιαίτερα. Και γιατί να 
πτοείται; Μήπως έπαψε (ή θα πάψει) να έχει λόγο για τα εσωτερικά του γειτονι¬ 
κού κράτους; 

Το “Βρώμικο” 2011 ^ 

“Πατέρα, το ΛΑ.Ο.Σ. πήρε την εξουσία” 







Ίσως ο πιο επικός επιτάφιος της μεταπολίτευσης να 
γράφτηκε μετά την Ευρωπαϊκή συμφωνία της 29ης 
Οκτωβρίου όταν η κυβέρνηση του ΠΑ.ΣΟ.Κ., περνών¬ 
τας μέσα από δημοψηφίσματα και πρόωρες εκλογές 
άπλωσε το χέρι στους κωλοδεξιούς και τους φασίστες 
για τη δημιουργία της κυβέρνησης Παπαδήμου. 

Οι αποφάσεις για τον τρόπο με τον οποίο το Ελληνικό 
Κράτος θα σταθεί απέναντι στην καπιταλιστική κρίση, 
το πώς θα εξασφαλίσει την τσέπη των ντόπιων αστών, 
αλλά και η στάση του απέναντι στους έως τώρα συμ¬ 
μάχους του είναι ζητήματα πολύ μεγάλα για να τα δια¬ 
χειριστεί μια μόνο μερίδα, ένα μόνο κόμμα. Η ελληνική 
οικονομία είναι βουτηγμένη στην κρίση. Ενώ οι δου¬ 
λείες γίνονται με τον γνωστό (όχι μόνο ελληνικό) 
τρόπο, μαύρα και υποτιμημένα, το κόλπο έχει φρακά¬ 
ρει και οι έλληνες αστοί δεν βγάζουν όσα θα ήθελαν. 
Λοιπόν αυτοί γνωρίζουν καλά από παλιά πως τα λεφτά 
στην τσέπη τους θα αυγατέψουν αν μας πληρώνουν 
ακόμα λιγότερο. Τίποτα καινούριο. Και πριν 10 χρόνια 
τα ίδια έκαναν. Μόνο που σε συνθήκες διεθνούς κρί¬ 
σης, όπως είπαμε, το ζήτημα δεν αφήνεται πια στους 
ελιγμούς του κάθε μεμονωμένου μικρού ή μεγάλου 
αφεντικού, αλλά ανάγεται σε εθνικό ζήτημα. Η Πατρίς 
απαιτεί θυσίες! Πάλι! 


Και να λοιπόν που η ελίτ, η αφρόκρεμα της γενιάς του 
Πολυτεχνείου αντιλαμβάνεται την ιστορική αξία της 
άκρας δεξιάς...Ρε πως τα φέρνει ο καιρός! Γιατί, μπο¬ 
ρεί το ΠΑ.ΣΟ.Κ. και η Ν.Δ. να δίνουν τον καλύτερο 
εαυτό τους για να βρουν τον τρόπο με τον οποίο τα 
αφεντικά θα μας κάνουν να δουλεύουμε περισσότερο, 
παίρνοντας όλο και λιγότερα, γνωρίζουν όμως καλά ότι 
χρειάχονται και κάποιους άλλους που στις “δύσκολες 
στιγμές” θα βάλουν ένα χεράκι και θα εγγυηθούν ότι 
αυτές οι πολιτικές θα εφαρμοστούν. Και αυτοί δεν είναι 
άλλοι από τον συρφετό των ιστορικά ελληνόψυχων, 
ορθόδοξων οικογενειαρχών, γνήσιων απόγονων των 
Μαυροκορδάτων, του Μελλά, του Γρίβα της X, των 
ταγματασφαλιτών και των χουντικών. Είναι ο εθνικός 
κορμός, αυτό το χαφιεδότσουρμο που εκφράζεται από 
το τάχα “γραφικό και ανάξιο λόγου” ΛΑ.Ο.Σ. Είναι 
αυτός ο εθνικός κορμός που έχει συνείδηση του ρόλου 
και της ιστορίας του. 

Και ενώ ήμασταν έτοιμοι να δημοσιεύσουμε το παρα¬ 
πάνω κείμενο η τρέχουσα πολιτική επικαιρότητα μας 
πέρασε από την εσωτερική! Στις 12 Φλεβάρη, μετά 
από 2 και κάτι μήνες συγκυβέρνησης και στο παρα- 
πέντε πριν την κατάθεση του μνημονίου, ο Καρατζα- 
φέρης απέσυρε την στήριξή του στην κυβέρνηση. 

Βέβαια, όταν αποφάσισε να αποχωρήσει, οι αποφά¬ 
σεις είχαν ήδη παρθεί, τα σχέδια είχαν καταστρωθεί 
και δρομολογηθεί. Βλέποντας, λοιπόν, τα ποσοστά του 
κόμματός του να πέφτουν χωρίς σταματημό, είπε να 
αλλάξει ρότα και να ξαναρχίσει την παλιά καλή αντι- 
κομμουνιστική ρητορική με δηλώσεις του στιλ “δεν θα 
επιτρέψω οι καταστάσεις να φέρουν το Κ.Κ.Ε. στην 
εξουσία” κι αλλα τέτοια επικο-εμετικά. Όπως και να το 
δει κανείς, οι εκλογές δεν είναι απίθανο σενάριο και τα 
αυτιά των ελληνόψυχων ψηφοφόρων, που με καθόλου 
καλό μάτι δεν είδαν τη συγκυβέρνηση αυτή, πρέπει να 
χαϊδευτούν. 

Σε κάθε περίπτωση, όποια γνώμη κι αν έχει κανείς για 
τύπους σαν τον Γεωργιάδη και τον Βορίδη, θα πρέπει 
να προσπαθήσει πολύ για να μη δει ότι με αυτή την 
“ιερή συμμαχία” (που ξεκίνησε στηρίζοντας την κυβέρ¬ 
νηση Παπαδήμου και συνέχισε τασσόμενη στο πλευρό 
του ακραιφνή φασίστα Σαμαρά) το ελληνικό κράτος όχι 
μόνο δεν “κινδύνευσε να καταρρεύσει”, αλλά και ότι ο 
σκληρός του πυρήνας συσπειρώνεται, αναλαμβάνει 
απροκάλυπτα πια θέσεις εξουσίας και οργανώνει απο¬ 
φασιστικά το πώς θα μας πατήσει ακόμα πιο “αποτε¬ 
λεσματικά” στον σβέρκο. 

γ οιλγ ά\λ\ρ&Λ^βρ\ 


Η μουσική έχει τους κανόνες της. Ένας από αυτούς είναι ότι οι μουσικές του δρόμου 
δεν ξεπηδάνε από τα δΐυάίο δισκογραφικών εταιριών που ψάχνουν να καινοτομή- 
σουν πάνω στις νότες, ώστε να πλασάρουν στην αγορά ένα ανταγωνιστικό προϊόν. 
Πολλές φορές, δεν χρειάζονται καν νότες και κανόνες από ωδεία. Από τα πρώτα 
όίυθδ της Νέας Ορλεάνης, όπου οι μουσικοί βασίζονταν πάνω στον αυτοσχεδιασμό 
και όχι σε μουσικά μοτίβα, από τα πρώτα Νρ Ιιορ μιξαρίσματα, όπου οι ά]δ έπαιζαν 
μουσική με ένα μείκτη, δύο πικάπ και ένα μικρόφωνο, χρησιμοποιώντας το πικάπ 
ως νέο μουσικό όργανο. Από την πανκ που παραβίασε κάθε παλιό μουσικό μοτίβο 
παίζοντας στα δικά της στάνταρ και την θΙθοΙγο, όπου ο υπολογιστής και τα πειράγ¬ 
ματα στις συχνότητες των ήχων έγιναν νέα όπλα στη μουσική φαρέτρα. Και τον 
κόσμο τους, τον ένωνε κάτι περισσότερο από τον ήχο. Το ενοποιητικό στοιχείο ήταν 
η ίδια κουλτούρα, η κοινή ταξική καταγωγή, η απέχθεια για το ΓηαίηδίΓθαιη και τη σα¬ 
πίλα του κόσμου αυτού- ήταν εν τέλει ο δρόμος όπου ανέπτυσσαν τους δικούς τους 
κώδικες επικοινωνίας, καθώς και κοινές συμπεριφορές. Και κάπως έτσι, με διάφορες 
δηλαδή αλληλοεπιρροές και καινοτομίες έπαιρναν μια κατάσταση από το σημείο Α 
και την οδηγούσαν στο σημείο Β, σαν να είχαν να κάνουν με μουσικές χημικές αντι¬ 
δράσεις. 

Στα τέλη της δεκαετίας του ’90 μια ομάδα από φ στο Νότιο Λονδίνο έκανε κάτι τέτοιο. 
Ονόματα όπως ο ΕΙ - Β, ο Ζθά Βίαδ και αργότερα ο Κοάθ9, ο ΡΙθδΙίοίαη, ο Βοπρα, ο 

Μπορεί σε κάποιους η λέξη αυτομόρφωση να μην σημαίνει τίποτα και άλλοι να τη θεω¬ 
ρούν εύκολη υπόθεση. Η πραγματικότητα είναι όμως ότι οι αυτομορφωτικές διαδικασίες 
δεν είναι αυτοφυείς- χρειάζονται μέθοδο, κόπο και επιμονή. Είναι όμως μονόδρομος, 
αν σκεφτεί κανείς ότι την προπαγάνδα των αφεντικών δεν την καταρρίπτει κανείς 
με κατάρες και αναθέματα. Αλλά και ότι ουδέποτε οι κινηματικές απόψεις που θέλουν 
να διεκδικούν μια αξιοπρέπεια και μια μαχητικότητα φτιάχτηκαν αυτόματα και με αυτο¬ 
νόητους τρόπους. Αντιθέτως, χρειάζονται συλλογική εργασία, σκέψη και φυσικά τα ανα¬ 
λυτικά εργαλεία και οι αντίστοιχες υποδομές. Δεν διεκδικούμε για τους εαυτούς μας ότι 
έχουμε λύσει όλα αυτά τα ζητήματα, ούτε καν ότι τα κάνουμε με τον καλύτερο δυνατό 
τρόπο, αλλά ότι έχοντας αυτά στο κεφάλι μας, προσπαθούμε με τις όποιες αδυναμίες 
μας (και είναι πολλές) να κατανοήσουμε τον κόσμο γύρω μας. 



βιβλιοπαρουσίαση από 
την αυτόνομη πολιτική 
ομάδα σαχ στο αρχείο 71 

Μία από τις δραστηριότητες της ομάδας είναι η διεξαγωγή μικρών συζητήσεων με 
αφορμή κάποιο βιβλίο που αξιολογούμε ως χρήσιμο. Το αρχικό μας σκεπτικό ήταν να 
αποτελέσει ένα κίνητρο για εμάς προφανώς να διαβάζουμε αλλά και αφετέρου το διάβα¬ 
σμα μας να μπορεί να είναι πιο συγκροτημένο και παραγωγικό σε άμεση συνάρτηση με 
τα υπόλοιπα τα οποία κάνουμε. Τα βιβλία που επιλέγουμε ιστορικά, πολιτικά, κοινωνιο¬ 
λογικά, δίνοντας ιδιαίτερη προσοχή στις πρόσφατες εκδόσεις, προκύπτουν απ'τη δουλειά 
που γίνεται στο εσωτερικό των ομάδων. 

Οι συζητήσεις αυτές πραγματοποιούνται στο αυτομορφωτικό εγχείρημα αρχείο 71. Το 
αρχείο 71 είναι ένα χώρος που δημιουργήθηκε από τις αυτόνομες πολιτικές ομάδες μι- 
γάδα, ιτίθίΐΌ ίοοΙδ, σαχ ως μια χρήσιμη υποδομή οργανωμένη από τα κάτω, ένα εργαλείο 
για το κίνημα στη βάση της οποίας υπάρχουν ως βασικές προϋποθέσεις, η συλλογική 
εργασία, η συλλογική σκέψη και κριτική. 

Στόχος μας είναι μέσα απ'αυτό το εγχείρημα να μετατρέψουμε τις γνώσεις και τις δεξιό- 
τητές μας από άχρηστες και υποτιμημένες που θεωρούνται σε κοινωνικά χρήσιμες και 
πολιτικά παραγωγικές. Αποτελείται από τους εξής τομείς: 

-τη βιβλιοθήκη, που περιλαμβάνει βιβλία ιστορικά, πολιτικά, κοινωνιολογικά, φιλοσοφικά 
-το κινηματικό αρχείο, με αντικείμενο τη συλλογή, την αρχειοθέτηση και αποδελτίωση 
έντυπου υλικού από τον αριστερό, αυτόνομο και ευρύτερο αντιεξουσιαστικό χώρο 
-το ημερολόγιο, με αντικείμενο την ηλεκτρονική αρχειοθέτηση σε βάση δεδομένων ρε¬ 
πορτάζ και άρθρων της επικαιρότητας από τον καθεστωτικό τύπο 
-το οπτικοακουστικό υλικό, που συλλέγει ντοκιμαντέρ και φωτογραφικό υλικό 
-τις εκδόσεις. 

Το υλικό του Αρχείου είναι προσβάσιμο σε άτομα και συλλογικότητες που επιθυμούν να 
το αξιοποιήσουν για αυτομορφωτικούς και κινηματικούς σκοπούς. Όσοι και όσες ενδια- 
φέρονται μπορούν να επισκέπτονται κάθε Πέμπτη 5.00-8.00μμ και Σάββατο 12.00- 
4.00μμ την κατάληψη του αρχείου 71 (Καλλιδρομίου και Ζωσιμάδων). 


Παρακάτω είναι οι κάρτες- 
κάλεσμα όσων έχουν γίνει 
ήδη. Ευελπιστούμε να 
πραγματοποιείται μία κάθε 
μήνα. 

5Κγθ3ιτι , το ντουέτο ΟϊςϊίΒΐ ΜγδίϊΚζ κτλ, βασι¬ 
σμένοι στην θΙθογΙο, την ρπιπθ και την άΓυιπ “π’ 
0355 , με τα βθ3ΐδ να έχουν πολλά στοιχεία από 
Νρ Ιιορ και παραμορφώνοντας τις συχνότητες 
των ήχων, κάνοντας τες πιο «βρώμικες», άρχι¬ 
σαν ένα νέο ρεύμα. Τη άυάδίθρ. Τα μουσικά 
τους όργανα δεν ήταν κιθάρες και ντραμς, αλλά 
ΙυιτιΙαβΙθδ, δαιπρΙθΓδ, άτυπη ιτοοΝηθδ Κογ- 
άθ3τάδ και φυσικά υπολογιστές και προγράμ¬ 
ματα μουσικής. Όλα όσα τους επέτρεπαν να 
μιξάρουν μουσικά δείγματα και φωνές, να φτιά¬ 
χνουν άθ3ίδ και μελωδίες και να πειράζουν σε 
ακραίο βαθμό τους ήχους. Οι νότες και τα 
ακόρντα πήγαιναν στα σκουπίδια. Κι ενώ ούτε 
καλά καλά όνομα δεν είχαν βρει για τη μουσική 
τους, ήχαν βρει όμως τους ρυθμούς. Μετά από 
μια πενταετία, η άυβδίορ άρχισε να γίνεται όλο 
και πιο μαζική, να γεμίζει τα μαγαζιά του Λονδί¬ 
νου με ά] δθίδ και συναυλίες και να ξεπερνά τα 
όρια της Αγγλίας. Από την Ισπανία μέχρι την Ια¬ 
πωνία και από τις ΗΠΑ μέχρι την Αυστραλία, 
έπαιζαν οι ίδιες συχνότητες. Χωρίς να είναι ιδι¬ 
αίτερα πολιτικοποιημένη, έχοντας ωστόσο 
πάντα έναν υηάθΓρΓουηά χαρακτήρα. Τα άΓορδ, 
δηλαδή οι βρώμικες και δυνατές αλλαγές στα 


άθ3ίδ, και οι “δοννοννονν” ήχοι έκαναν τα δυδ- 
ννοοίθΓ να τρέμουν. 

Τα ονόματα των ά]δ και των ρΓουρδ πολλαπλα- 
σιάστηκαν, με τους δΚπΙΙθχ, ΡΙυχ ΡανΝΙϊοπ, 
Νθγο, ϋοοΙΟΓ Ρ κ.ά. να έχουν δημιουργήσει μια 
τελείως ανεξάρτητη σκηνή με εκατομμύρια οπα¬ 
δούς ανά τον κόσμο. Χιλιάδες άυδδίορ ΓθΓΠΪχθδ 
και εκατοντάδες δϊίθδ και μαγαζιά να παίζουν 
άυδδίθρ. Κι εκεί ακριβώς που άρχισε να βγαίνει 
στην επιφάνεια, άρχισε να χάνεται κι η μπάλα. 
Η άυδδίορ από υηάθΓρΓουηά μουσική με βρώ¬ 
μικους ήχους και πειραματισμούς κοντεύει να 
γίνει πιο ΓΠ3ΪηδΐΓθ3Γη κι από την ρορ. Στην 
πραγματικότητα, ίσως και να είναι η ρορ του 
21ου αιώνα. Λογικό, αν σκεφτεί κανείς και το 
παράδειγμα του Τιϊρ δορ από το ’95 και μετά και 
την εμπορευματοποίηση, όπως είχαμε ξανα¬ 
γράψει. Ο καπιταλισμός αγοράζει και μπορεί να 
αφομοιώει οτιδήποτε πουλιέται και μπορεί να 
παράγει κέρδος για τα αφεντικά. Όποιο τρα¬ 
γούδι και να πατήσεις στο γουίυδθ και από 
δίπλα τη λέξη άυδδίθρ θα σου βγάλει κι ένα 
γθγπϊχ! Αν και τα γθγπϊχ είναι εντελώς στη λογική 
της άυδδίθρ , όχι όμως κι από τη Ρϊδαηηα και 


την Οδπδίϊηα ΑρυΝθΓα! Δηλαδή, τι άλλο μπορεί 
να γίνει για να κάνει την άυδδίθρ πιο εμπορική;; 
Εξαιρείται, βέβαια, από τα γθπίϊχθ5 το “Θϊιίίιπθ 
Μογθ” της ΒπΙηθγ δρ©3Γδ ρεμιξαρισμένο από 
τον Όυαιΐυδ δαυΙ, με όχι και πολύ καλή διάθεση 
για την ηλίθια τραγουδίστρια της ρορ. Παρόλες 
τις λαμπρές εξαιρέσεις από ά]δ και ρ^ουρδ που 
κρατάνε μια αξιοπρέπεια και προσπαθούν να 
κρατήσουν τη μουσική τους υηάθΓρΓουπά, η 
άυδδίθρ δε μπορεί να συνέλθει από το χαστούκι 
της μουσικής βιομηχανίας. Πολλά άΓορδ ακο¬ 
λουθούνται από “κώλους και βυζιά” για να που¬ 
λήσουν περισσότερο. Η άυδδίθρ στη χειρότερη 
έκφανσή της γίνεται η ηλεκτρονική Ρ “η’ Β με 
απαίσια τραγούδια, όπως το σεξιστικότατο 
“ηγηηρδο” του Βογρογθ που είναι ΜΙ. 

Όπως και να “χει, ο καπιταλισμός σε κάθε μου¬ 
σική βρίσκεται εκεί που πρέπει για να αγοράζει 
και να πουλάει όποιο ρεύμα έχει απήχηση. Οι 
μουσικές κουλτούρες του δρόμου, λιγότερο ή 
περισσότερο πολιτικοποιημένες είναι “πρό¬ 
βλημα”. Τα κωλοαφεντικά αυτού του κόσμου, 
μπορεί να διασκεδάζουν όταν μας τη λένε, αλλά 
δεν θα λένε ποτέ πώς θα διασκεδάζουμε! 

Ο ορισμός του πέναλτυ (ρατί 2) 


Στο προηγούμενο τεύχος είχαμε γράψει για την παράγκα του ποδοσφαί¬ 
ρου και το περσινό σκάνδαλο με τις κασέτες και τα στημένα παιχνίδια. 
Είχαμε αναφερθεί στο πώς το ποδόσφαιρο και ο αθλητισμός γενικότερα 
γίνονται καλός αγωγός ροής και ξεπλύματος μαύρου χρήματος και στο 
ότι οι παράγοντες των ομάδων και οι παρατρεχάμενοί τους έχουν κάτι 
παραπάνω από καλές σχέσεις με τη μαφία. Και όντως, αυτή είναι η βάση 
του ποδοσφαίρου: εμπόρευμα, θέαμα, μαφία και μαύρο χρήμα. Όμως 
γιατί όλα αυτά να βρίσκουν έδαφος στο ποδόσφαιρο και όχι στο τέννις ή 
στο μπόουλινγκ; Η απάντηση είναι απλή. Το ποδόσφαιρο είναι μαζικό. 
Από την εξίσωση, λοιπόν, λείπει ένας παράγοντας. Οι οπαδοί. Εκείνοι 
που τους βγαίνει το λαρύγγι σε κάθε ματς, εκείνοι που ακολουθούν τις 
ομάδες τους, εκείνοι που σκοτώνονται γι' αυτές. Είναι όλοι τους τα “πρό¬ 
βατα” αυτής της κοινωνίας που διοχετεύουν τη βία τους στις κερκίδες κι 
όλοι τους υπάλληλοι των προέδρων ή μήπως το πράγμα δεν είναι και 
τόσο απλό; 

Οι ομάδες ήταν κάτι παραπάνω από αθλητικά σωματεία, τουλάχιστον 
κατά την ίδρυσή τους. Μπορεί να εκπροσωπούσαν μια περιοχή και γενι¬ 
κότερα κόσμο με κοινές κοινωνικές καταβολές. Οπότε, οι έχθρες των 
ομάδων μπορεί να είχαν άλλη βαρύτητα. Αυτό δεν είναι απαραίτητα 
μύθος, έχει πατήματα στην πραγματικότητα. Σήμερα αυτό που κυριαρχεί 
είναι οι δίχρωμοι στρατοί, αν και όχι σε όλα τα κομμάτια των κερκίδων. 

Ο χουλιγκάνος, πάντοτε, σαν φιγούρα άνηκε στην άγρια νεολαία προλε¬ 
ταριακής καταγωγής που διοχέτευε τη βία του στο ποδόσφαιρο. Δεν ήταν 
ένα παιδί των σαλονιών με φραγκάτους γονείς. Αντιγύριζε με αυτό τον 
τρόπο ένα μέρος της βίας της καθημερινότητάς του. Ήταν αυτοί στις δε- 
καετιές του 70 και του ’80 στην Αγγλία, που έμπαιναν στα γήπεδα και 
τσαμπουκαλεύονταν. Ήταν αυτοί που, όταν μπήκαν οι καμερές στα γή¬ 
πεδα, έδιναν ραντεβού για ξύλο έξω από αυτά. Όλη την εβδομάδα περί- 
μεναν την Κυριακή και μετά φτου κι απ’ την αρχή. Η βία και οι εντάσεις 
ήταν μέρος του παιχνιδού, όμως οι χούλιγκανς είχαν και έναν κωδίκα 
τιμής στη φάση τους. Πρώτον: κανείς δεν τα “χει καλά με τους μπάτσους, 
οπότε κανείς δεν γίνεται ρουφιάνος σε αυτούς. Οι όποιες κόντρες λύνον¬ 
ται απευθείας. Δεύτερον: κανείς δεν θέλει να τον κλαίνε οι δικοί του, οπότε 
πολλοί μπορούν να πάνε στο νοσοκομείο, κανείς στο νεκροταφείο. Πρό¬ 
σεχαν, σα να λέγαμε, που χτυπάνε. Αυτό, σαν κατάσταση για το σύστημα 
φαινομενικά μπορεί να λειτουργούσε υπέρ του. Τι πιο ωραίο για τα αφεν¬ 
τικά από το βγάζει τα λυσσιακά της η νεολαία της εργατικής τάξης από 
μόνη της. Όμως κάτι τέτοιο ήταν πάντα επικίνδυνο, γιατί όσα χώριζαν 
τους χούλιγκανς, άλλα τόσα τους ένωναν. 

Στο σήμερα, αυτό που σκέφτεσαι όταν ακούς τη λέξη οπάδος είναι “κά¬ 


φρος και εν δυνάμει φονιάς”. Και όχι άδικα, αφού οι μάχες στα ραντεβού 
έχουν νεκρούς όλο και πιο συχνά. Οι διοικήσεις μπλέκονται μέσα σε συν¬ 
δέσμους χρηματοδοτώντας τα τσιράκια τους, έτσι ώστε όλα να είναι καλά 
με τον πρόεδρο. Άλλοι γίνονται ρουφιάνοι στους μπάτσους για να γλιτώ¬ 
σουν το δικό τους τομάρι και να φάνε των αντιπάλων, ενώ κάποιο άλλοι 
γίνονται μέχρι και φασίστες που ψάχνουν πιτσιρικάδες για στρατολό- 
γηση. Εντάξει, εννοείται, ότι ποτέ δεν ήταν αγνά τα πράγματα, αλλά αρ¬ 
χίζει να αλλοιώνεται. Παρόλ' αυτά υπάρχουν κι άλλοι οπαδοί που την 
ψιλιάζονται τη φάση και νιώθουν ότι δεν είναι πρόβατα για σφαγή. 

Εκείνοι, δηλαδή, που καταλαβαίνουν ότι η αγάπη τους για την ομάδα δεν 
τους κάνει ούτε πελάτες, αλλά ούτε εγκληματίες. Εκείνοι που έχουν συ¬ 
νείδηση της τάξης τους στην κοινωνία και το δείχνουν στο γήπεδο με τα 
πανό ή τα συνθήματά τους. Και καταλαβαίνουν ότι όσα τους χωρίζουν με 
τους αντιπάλους τους τις Κυριακές, άλλα τόσα τους ενώνουν τις υπόλοι¬ 
πες μέρες της εβδομάδας. Είναι αυτοί που σταθερά πλέον σε πολλές 
ομάδες σηκώνουν αντιναζί πανό. Είναι εκείνοι, που τον Δεκέμβρη του 
2008 με τη δολοφονία του Αλέξη Γρηγορόπουλου κατέβαιναν στους δρό¬ 
μους και σήκωναν αντιμπατσικά πανό στα γήπεδα. Εκείνοι που, αν και 
υποστηρίζουν διαφορετικές ομάδες, έχουν συναντηθεί και βγάζουν μάλι¬ 
στα και έντυπα για τα οπαδικά ζητήματα. Εκείνοι που αντιτίθενται στο 
ακριβό εισιτήριο και δεν τα έχουν καλά με τις διοικήσεις των ομάδων, που 
δεν γουστάρουν τους νέους νόμους στα γήπεδα και το φωνάζουν, που 
πολλές φορές δεν φωνάζουν οπαδικά συνθήματα, αλλά πολιτικά. 

Η φιγούρα του οπαδού δεν είναι “καμμένο χαρτί” όσο υπάρχουν οπαδοί 
με τέτοια χαρακτηριστικά. Που να ξέρουν ποιοι είναι, να έχουν σεβαμό 
απέναντι στους υπόλοιπους και να μην αφήνουν τους φασίστες να απο¬ 
κτούν πάτημα στις κερκίδες. Κι εντάξει, δεν περιμένει κανείς στα γήπεδα 
την προλεταριακή επανάσταση, αλλά οι οπαδοί με συνείδηση αποτελούν 
κομμάτι της εργατικής τάξης και αυτό είναι κάτι που το ξέρουν καλά. 









































Ο Αιγυπτιακός Στρατός στη σέντρα 



Μαζικές αντικυβερνητικές πορείες, 
με τις οπαδικές σημαίες σε πρώτο 
πλάνο. 


“Οι ίΙΙΐΓ93 είναι εδώ. Το ξέρω γιατί είναι οι μόνοι που την ώρα που αντιμετωπίζουν 
με μαχητικότητα τις 08Τ (Κεντρικές Δυνάμεις της Ασφάλειας) τραγουδάνε τους 
ύμνους τους’ η . 


Το έχουν αυτό το καλό οι εξεγέρσεις. Ξαναφέρνουν στην επιφάνεια τον 
πολιτικό χαρακτήρα κάθε πτυχής του κοινωνικού- αμβλύνουν την κυριαρ¬ 
χία της διαχωρισμένης πραγματικότητας όπου το πολιτικό αντιμετωπίζε¬ 
ται ως κάτι πλήρως αποκομμένο από την καθημερινότητα. Αυτό φάνηκε 
ξεκάθαρα και στην περσινή εξέγερση στην Αίγυπτο. Τότε, στην πλατεία 
Ταχρίρ του Κάιρου αρκετοί έμοιζαν να αιφνιδιάζονται που ανάμεσα στις 
τάξεις των διαδηλωτών υπήρχαν πολλοί οργανωμένοι οπαδοί (ΙΙΙΐΓθδ) 
διαφορετικών ομάδων, οι οποίοι μάλιστα είχαν συνάψει κάποιου είδους 
“εκεχειρία” μεταξύ τους και οι οποίοι συμμετείχαν με ιδιαίτερη αποφασι¬ 
στικότητα στις συγκρούσεις με τις δυνάμεις καταστολής: “Πριν από την 
επανάσταση, οι οπαδοί ήταν κλεισμένοι μέσα στα γήπεδα κι έτσι ο κόσμος 
δεν ήξερε πολλά γι' αυτούς. Μετά την επανάσταση πολλά άλλαξαν κι έγι¬ 
ναν πιο δημοφιλείς. Πλέον, οι οπαδοί περιγράφονται ως αποφασιστικοί 
και γενναίοι τύποι” (ΑΙ-ύαζθθτο, 21/11/2011). Αυτοί, λοιπόν, οι “αποφασι¬ 
στικοί και γενναίοι τύποι” που εκτός από οπαδοί είναι (στη μεγάλη τους 
πλειοψηφία) και άνεργοι ή μερικώς απασχολούμενοι νεολαίοι, φαίνεται 
να έχουν καθίσει στο στομάχι των στρατιωτικών που εξακολουθούν να 
κάνουν κουμάντο στη χώρα. Και τους έχουν κάτσει στο στομάχι όχι λόγω 
κάποιας ανεξήγητης “εκδικητικής μανίας”, αλλά επειδή πρόκειται για ένα 
κομμάτι του προλεταριάτου το οποίο δυσκολεύονται να “το κάνουν καλά” 
και το οποίο ακριβώς επειδή βρίσκεται στον πάτο του βαρελιού επιδει¬ 
κνύει μια μαχητικότητα που δεν έχει να κάνει γενικά και αφηρημένα με το 
“δίκιο”, αλλά πολύ συγκεκριμένα με την καθημερινή επιβίωση: 

“Οι υΐΐταβ, από τη δημιουργία τους ακόμα, βρίσκονταν πάντοτε στο στό¬ 
χαστρο της κρατικής ασφάλειας. Γ'ι' αυτό ανέπτυξαν δεξιότητες που η με¬ 
σαία τάξη δεν αναγκάστηκε ποτέ να αναπτύξει. Κι εδώ να προσθέσουμε 
ότι προέρχονται από περιβάλλοντα όπου αυτές οι δεξιότητες είναι ανα¬ 
γκαίες σε καθημερινή βάση και λειτουργούν ως μηχανισμοί απαραίτητοι 
για την επιβίωση ” 2 . 


Είναι, λοιπόν, τουλάχιστον βλακώδες το να υποστηρίζει κανείς ότι το μα¬ 
κελειό που σημειώθηκε στον ποδοσφαιρικό αγώνα μεταξύ Αλ-Μασρί και 
Αλ-Αχλύ στο Πορτ Σάιντ την 1η Φλεβάρη, είναι άλλο ένα περιστατικό 
οπαδικής βίας- ότι εκείνοι που πριν από έναν χρόνο έπαιζαν το κεφάλι 
τους κορώνα γράμματα και στήριζαν ο ένας τον άλλο απέναντι στους 
μπάτσους, τον στρατό και τους κάθε είδους παρακρατικούς, σφάχτηκαν 
έτσι απλά μεταξύ τους. Είναι, επίσης, και αρκετά επικίνδυνο γιατί με τον 
τρόπο αυτό κλείνει κανείς τα μάτια μπροστά σε μια πολύ πιο σύνθετη, 
συγκρουσιακή και ρευστή πραγματικότητα. Με άλλα λόγια, οι 70 νεκροί 
και οι περίπου χίλιοι τραυματίες είναι το αποτέλεσμα μιας σειράς καθόλου 


τυχαίων επιλογών (όπως το να είναι οι πόρτες του γηπέδου κλειδωμένες, 
όπως το να κλείσουν τα φώτα και να απομακρυνθούν οι μπάρες που χώ¬ 
ριζαν τις κερκίδες των οπαδών των δύο ομάδων, όπως το να εμφανιστεί 
ο στρατός και να αρχίσει να πυροβολάει στον αέρα για να διαλύσει το 
πλήθος). Ο αμερικανός προπονητής της εθνικής ομάδας της Αιγύπτου, 
Βοό ΒΓθάΙθγ, που βρισκόταν μέσα στο γήπεδο την ώρα της σφαγής μιλάει 
χωρίς περιστροφές: “Ήταν ξεκάθαρο ότι η όλη κατάσταση δεν είχε να 
κάνει με την οπαδική βία, όπως λεγόταν αρχικά. Το θέμα δεν ήταν ότι οι 
οπαδοί έχασαν τον έλεγχο. Το θέμα ήταν ότι επρόκειτο για κάτι προσχε- 
διασμένο, για μια σφαγή. Και γι' αυτό υπάρχουν διάφορα ερωτήματα και 
γι'αυτό τις τελευταίες ημέρες σημειώθηκαν συγκρούσεις γύρω από την 
Πλατεία Ταχρίρ. Οι νέοι άνθρωποι κοινοποιούν και πάλι τα συναισθήματά 
τους για την πολιτική κατάσταση της χώρας και για τα όσα έχουν συμβεί 
από την περσινή επανάσταση και μετά”. Και όντως, οι πολυπληθείς δια¬ 
δηλώσεις που ακολούθησαν τις επόμενες ημέρες και οι πολύωρες συγ¬ 
κρούσεις στο Κάιρο (έξω από το Υπουργείο Εσωτερικών) δεν αφήνουν 
και πολλά περιθώρια “παρερμηνειών” για το ποιος ευθύνεται και ποιος 
ωφελείται από παρόμοιες καταστάσεις. 


Εκείνοι που ευθύνονται και εκείνοι που ωφελούνται δεν είναι άλλοι από 
τις δυνάμεις της αντεπανάστασης που προσπαθούν αδιάκοπα και με τε¬ 
ράστια πυγμή να συντρίψουν κάθε κύτταρο αντίστασης μέσα στην αιγυ¬ 
πτιακή κοινωνία- να τσακίσουν εκείνους που, παρόλο το θάνατο και τον 
φόβο, επιμένουν ακόμα να αμφισβητούν έμπρακτα την κυριαρχία του 
στρατού, αποδεικνύοντας ότι δεν είναι καθόλου διατεθειμένοι να παρα¬ 
δοθούν αμαχητί. Η σφοδρότητα με την οποία τα σώματα του στρατού και 
της αστυνομίας επιλέγουν να απαντήσουν στα παρεπόμενα των περσι¬ 
νών εξεγέρσεων είναι βασικό και διαρκές γνώρισμα της στρατηγικής 
τους. Και πώς αλλιώς, αφού αυτό που διακυβεύεται είναι ο πολιτικός τους 
ρόλος; Γιατί, φυσικά, το ότι βγήκε από τη μέση ο Μουμπάρακ, καθόλου 
δεν σημαίνει ότι άλλαξαν οι συσχετισμοί δυνάμεων και οι ισορροπίες. Οι 
στρατιωτικοί συνεχίζουν να κατέχουν την εξουσία και να βάζουν το ένα 
γκολ μετά το άλλο. Τουλάχιστον, εδώ που τα λέμε, δεν παίζουν σε άδειο 
γήπεδο... 


σημειώσεις: 

1 Διαδηλωτής στην Πλατεία Ταχρίρ, ΑΝθζθθγθ, 21/11/2011. 

2 Η Πθβθβ ΕΙ-ΜαήεΝ, καθηγήτρια πολιτικών επιστημών στο Αμερικανικό 
Πανεπιστήμιο του Κάιρου και η οποία έκανε τις συγκεκριμένες δηλώσεις 
στο ΑΙ-ϋοζθθΓθ τον περασμένο Νοέμβρη, δεν φαίνεται να έχει και πολύ 
άδικο... 









Ηαββηί 8113. ίαία ΙΐύθΠΐ 

Σημειώσεις για την κρίση ή πώς οι απόψεις αποκτούν τη δική τους ζωή 


Προφανώς η προσπάθεια να κατανοήσεις το κόσμον γύρω σου, με έναν 
τρόπο που όχι μόνο να εξηγεί επαρκώς αυτά που βιώνουμε, αλλά και 
να υποδεικνύει κατευθύνσεις προς τις οποίες θα πρέπει να κινηθούμε, 
δεν είναι εύκολο πράγμα. Ενώ επίσης προφανώς, το να ξεκινήσεις με 
μία σφιχτή δογματική ματιά που προσπαθεί να στριμώξει την πραγμα¬ 
τικότητα σε προκατασκευασμένες εξηγήσεις, είναι σίγουρα ο χειρότερος 
δρόμος για να ακολουθήσεις. Με τις απορίες και τις αδυναμίες μας να 
μάς πιέζουν όλο και περισσότερο, βγάλαμε δύο μικρές εκδόσεις (“ίΐΐθ 
ραηίο ίδ οπ” και “ανεργία μια δουλειά με μέλλον” που συνόδευαν το πε¬ 


ριοδικό σχιζό στα τεύχη #2 και #6 αντίστοιχα), με τις οποίες προσπαθή¬ 
σαμε να διατυπώσουμε μια αρχική άποψη. Όπως λέγαμε και τότε, η 
θέση μας “σε καμία περίπτωση δεν είναι ολοκληρωμένη. Μπορεί να ιδω¬ 
θεί ως μια πρώτη τοποθέτηση πάνω σε έναν διάλογο που έχει ανοίξει 
εδώ και καιρό γύρω από την κρίση, τον χαρακτήρα και τις αιτίες της. Θα 
επανέλθουμε στο μέλλον". Παρακάτω, θα προσπαθήσουμε να προχω¬ 
ρήσουμε σε κάποιες διευκρινήσεις για τα όσα υποστηρίξαμε, αναγνωρί¬ 
ζοντας για άλλη μια φορά ότι τα όσα λέγονται σε καμία περίπτωση δεν 
έχουν ένα χαρακτήρα τελικής τοποθέτησης. 


1) Οι πορτοκαλί σελίδες 

Ή γλώσσα των αφεντικών όμως, έχει συντα¬ 
κτικό και γραμματική εχθρικά προς εμάς και το 
ζήτημα δεν είναι απλώς να τα μάθουμε. Το ζή¬ 
τημα είναι να μπορούμε να τα μεταφράζουμε. Τα 
απαραίτητα εργαλεία γι' αυτή τη μετάφραση 
μπορεί να τα βρει κάποιος μόνο στην καθημε¬ 
ρινή συνθήκη εκμετάλλευσής του και στη συμ¬ 
μετοχή στα κινήματα ανταγωνισμού ως προς 
αυτήν”. 

Η προσπάθειά μας να μιλήσουμε για την κρίση, 
το παρελθόν και το μέλλον της, δεν είναι μια 
προσπάθεια να κατανοήσουμε την “οικονομία”. 
Η “οικονομία” διδάσκεται σε πανεπιστήμια 
τύπου ΑΣΟΕΕ και ουδεμία σχέση, πέρα από 
την κριτική, μπορεί να έχει με τα κινήματα. Το 
πρόβλημα με την απορία όλων μας απέναντι 
στις εξελίξεις, όπως αυτές παρουσιάζονται στις 
εφημερίδες και στα δελτία ειδήσεων, δεν είναι 
απλώς ένα πρόβλημα που έχει να κάνει με την 
έλλειψη γνώσεων και γι' αυτό δεν λύνεται με 
την ανάγνωση εγχειριδίων μάκρο- ή μίκρο- οι¬ 
κονομίας και μόνο. 

Ζούμε σε έναν κόσμο όπου η επίσημη οικονο¬ 
μική ανάγνωση μοιάζει να είναι η μόνη λογική 
εξήγηση. Οι πίνακες και τα διαγράμματα των 
οικονομικών μοιάζουν να είναι η αρχή και το 
τέλος των πάντων και αυτό το βιώνουμε καθη¬ 
μερινά. Όμως αυτή δεν είναι η πραγματική 
πραγματικότητα, είναι μια ψεύτικη, αλλά πλή¬ 
ρως λειτουργική πραγματικότητα. 

Τι σημαίνει, όμως, “πλήρως λειτουργική ψεύ¬ 
τικη πραγματικότητα”; Σημαίνει το έξης: τα 
αφεντικά και οι διανοούμενοί τους έχουν ανα¬ 
πτύξει τα εργαλεία και τις αντιλήψεις που τους 
επιτρέπουν να κινούνται στον κόσμο. Τα εργα¬ 
λεία αυτά είναι έτσι δομημένα ώστε να αποκρύ¬ 
πτουν την πραγματικότητα της ταξικής 
εκμετάλλευσης και του καπιταλιστικού τρόπου 
παραγωγής, παρουσιάζοντας τα όλα ως μια 
“φυσιολογική και δικαιολογημένη κατάσταση”. 
Λέμε, δηλαδή, πως αυτά που λένε είναι ψέματα 
και πως πρέπει απλώς να τα αρνηθεί κανείς; 
Όχι. Οι θεωρίες των αφεντικών για την οικονο¬ 
μία είναι πλήρως λειτουργικές, και δεν θα μπο¬ 
ρούσε να είναι αλλιώς. Δεν μιλάμε εδώ για μια 
περίπτωση όπου κάποιος λέει ένα “ψέμα” για 
να κοροϊδέψει τους γύρω του, πολύ περισσό¬ 
τερο που αυτά που λένε και κάνουν (και παρου¬ 
σιάζονται ως οικονομική θεωρία) είναι όντως 
αποτελέσματα έρευνας και διεκδικούν μια 
“αδιαμφισβήτητη εγκυρότητα”. Θέλουμε να 
πούμε πως οι διάφορες επίσημες οικονομι¬ 
κές εξηγήσεις σκοπό δεν έχουν να παρα¬ 
πλανήσουν, αλλά πολύ περισσότερο να 
περιγράφουν τον κόσμο μέσα από τα μάτια 


των αφεντικών. Δεν μπορεί κάποιος από την 
σκοπιά του ταξικού ανταγωνισμού να τις μελε¬ 
τήσει για να βρει πού είναι το λάθος τους και να 
ξεμπερδέψει μαζί τους, γιατί “λάθος” δεν υπάρ¬ 
χει. Αντίθετα, μπορεί να πειστεί ο ίδιος για το 
δικό του λάθος και τίποτα άλλο. 

Έχουμε έναν πραγματικό κόσμο με τη βία και 
την εκμετάλλευσή του και έχουμε και ένα δια¬ 
φορετικό, παράλληλο του πραγματικού, επί¬ 
πεδο που αντιστοιχεί και ερμηνεύει ένα προς 
ένα τα στοιχεία του πραγματικού επιπέδου. Αν 
κινείσαι στο πλαίσιο αυτού του επιπέδου μπο¬ 
ρείς να ζεις μια κατάσταση ψεύτικη, αλλά τί¬ 
ποτα δεν μπορεί να σου αποδείξει ή υποδείξει 
την πραγματικότητα γιατί όλα μοιάζουν να ται¬ 
ριάζουν σωστά. Η οικονομική επιστήμη είναι 
σαν το παραλήρημα ή το όνειρο. Όσο βρίσκε¬ 
σαι εντός του, τίποτα δεν μπορεί να σε πείσει 
πως τα πράγματα έχουν αλλιώς. Αυτός είναι ο 
φετιχιστικός χαρακτήρας της οικονομίας και γι' 
αυτό όποιος θέλει να τον πολεμήσει πρέπει 
πρώτον να ξεπεράσει τα σκοτάδια του αναλφα¬ 
βητισμού του και ταυτόχρονα να ξεκινήσει μια 
ερμηνεία έξω και ενάντια από την πολιτική οι¬ 
κονομία των πανεπιστημίων. Πρέπει να φτιάξει 
έναν δρόμο διαφορετικό από αυτόν των πορ¬ 
τοκαλί σελίδων, μιας και η αρχή του νήματος 
για την έξοδο από τον λαβύρινθο βρίσκεται 
στην κεντρικότητα της ταξικής εκμετάλλευσης 
και στη συμμετοχή στον αγώνα εναντίον της. 

2) Το αυγό και η κότα 

Αρχίζοντας να μιλάμε για την κρίση, το πρώτο 
που επαναφέραμε ήταν το γνωστό σχήμα του 
κύκλου του κεφαλαίου Χ-Ε-Χ' στην ανεπτυγ¬ 
μένη του μορφή: Χ-Ε< 1εδ μπ ... Π... Ε'-Χ+ΔΧ. Ο 
καπιταλιστής με το κεφάλαιό του (X) αγοράζει 
τα εμπορεύματα, μέσα παραγωγής, πρώτες 
ύλες κλπ (μπ) και προσλαμβάνει εργάτες (εδ). 
Τα βάζει όλα αυτά στην παραγωγή (Π) και πα¬ 
ράγει ένα νέο εμπόρευμα μεγαλύτερης αξίας 
από το αρχικό (Ε'), το οποίο αν το πουλήσει θα 
ξαναπάρει το αρχικό του κεφάλαιο (X) συν μια 
υπεραξία (ΔΧ). Λέγαμε: “Έχουμε δηλαδή έναν 
κύκλο, μια απαραίτητη διαδοχή γεγονότων που 
παράγει κέρδος για τον ιδιοκτήτη. Τώρα, κάθε 
κόλλημα σε αυτή τη διαδικασία θα εμποδίσει και 
θα παγώσει τον κύκλο του εμπορεύματος και 
άρα την παραγωγή κέρδους για τα αφεντικά”. 
Και πιο κάτω: “Μία κρίση, η οποία μοιάζει χρη¬ 
ματιστηριακή, αλλά δεν είναι. Η πηγή της είναι 
η τεχνολογική εντατικοποίηση, η μείωση της κα¬ 
ταναλωτικής δύναμης των εργατών, η ανεργία. 
Η πηγή της κρίσης είναι η αδυναμία/παρεμπό- 
διση να καταναλώσουν οι εργάτες τον πλούτο 
που οι ίδιοι παράγουν. Υπερσυσσώρευση μοι¬ 
άζει να λέγεται αυτό”. 


Υπερσυσσώρευση ή υποκατανάλωση; Αυτό 
είναι το ερώτημα που μοιάζει να καλείται να 
απαντήσει κάθε φορά που πρέπει να τοποθε¬ 
τηθεί κάποιος για την κρίση. Νομίζουμε ήμα¬ 
σταν ξεκάθαροι: Υπερσυσσώρευση 

(εμπορευμάτων) και υποκατανάλωση (εμπο¬ 
ρευμάτων) είναι ακριβώς το ίδιο πράμα. Ακόμα, 
υπερσυσσώρευση (...Ε-) και υποκατανάλωση 
(-Χ') είναι ακριβώς το ίδιο και με την έλλειψη 
ρευστότητας (Χ-), την ανεργία (-εδ...), τη στα¬ 
σιμότητα στην παραγωγή (..Π..). Από τη στιγμή 
που ο κύκλος του κεφαλαίου έχει σκουριάσει 
και δεν κινείται με την “επιθυμητή” ταχύτητα, 
τότε κάθε σημείο του κύκλου είναι εξίσου στα- 
ματημένο. Πώς θα μπορούσε να ήταν αλλιώς; 

Γιατί όμως επιλέγουμε να μιλάμε για υπερσυσ¬ 
σώρευση τελικά; Ο κύκλος που περιγράφουμε 
ακριβώς παραπάνω δεν είναι κάποιο φυσικό 
φαινόμενο, όπως ο κύκλος του νερού. Είναι ο 
τρόπος άντλησης υπεραξίας του κεφαλαίου 
από την εργατική δύναμη. Είναι ο τρόπος που 
τα αφεντικά εκμεταλλεύονται τον εργάτη τους 
στον καπιταλισμό. Γι' αυτό και κάθε βήμα του 
δεν μπορεί να ιδωθεί χωριστά, αλλά ενιαία, σαν 
διαδικασία. Αυτό είναι το κεφάλαιο- αυτή η δια¬ 
δικασία στο σύνολό της είναι η ύπαρξή του. Τα 
εμπορεύματα που μένουν στις αποθήκες είναι 
κεφάλαιο με τη μορφή του εμπορευματικού κε¬ 
φαλαίου που δεν αξιοποιείται, τα ακινητοποι- 
ημένα μέσα παραγωγής είναι παραγωγικό 
κεφάλαιο που δεν αξιοποιείται, το χρήμα που 
μένει φυλαγμένο είναι χρηματικό κεφάλαιο που 
δεν αξιοποιείται. Δεν έχουμε κάποια υπερσυσ¬ 
σώρευση απούλητων εμπορευμάτων, αλλά 
έχουμε υπερσυσσώρευση κεφαλαίου και ο 
λόγος είναι γιατί δεν μπορεί να πραγματοποι¬ 
ηθεί επαρκώς η αναγκαία συνθήκη που θέτει 
τον όλο μηχανισμό σε κίνηση: η παραγωγή 
υπεραξίας από την εργασία των εργατών. 

Οπότε έχει κάποια σημασία το να μπορείς να 
καταλάβεις την πηγή της σημερινής κρίσης; 
Ποιο το νόημα από τη στιγμή πού όλες οι εξη¬ 
γήσεις είναι λειτουργικές; Πράγματι, από τη 
στιγμή που ο κύκλος του κεφαλαίου έχει στα¬ 
ματήσει συνολικά, η εμπειρία δεν είναι επαρκής 
για να παραγάγει συμπεράσματα. Εμείς όμως 
πιστεύουμε πως έχει μεγάλη σημασία, γιατί κα¬ 
τανοώντας τη γενεαλογία της κρίσης ταυτό¬ 
χρονα καταλαβαίνεις και τι πρέπει να δεχτείς 
και τι όχι. Καταλαβαίνεις πώς πρέπει να κινη¬ 
θείς. Γιατί αν βλέπεις στην κρίση μια υπερσυσ¬ 
σώρευση εμπορεύματος, τότε μια 
νεοκεϋνσιανή φιλολογία μοιάζει απαραίτητη. Αν 
το κεφάλαιο αναγκαζόταν από το κράτος να 
δώσει λεφτά στους καταναλωτές (ώστε με αυτά 
τα λεφτά να αγοράσουν τα υπερσυσσωρευ- 
μένα προϊόντα), τότε ο κύκλος θα ξανάρχιζε να 
κινείται και θα βγαίναμε από την κρίση. Αυτό, 
λέει η φιλολογία, πως δεν γίνεται γιατί το κάθε 










αφεντικό κοιτώντας το ατομικό του συμφέρον 
δεν βλέπει το συλλογικό του συμφέρον (των 
αφεντικών), πως ενώ θα ήταν χαρούμενο αν 
όλοι γύρω του, με εξαίρεση το ίδιο, έδιναν αυ¬ 
ξήσεις στους υπαλλήλους τους, κανείς δεν 
παίρνει την πρωτοβουλία να το κάνει πρώτος 
και για αυτό το κράτος προχωρά σε παρεμβά¬ 
σεις για το γενικό καλό (του κράτους, των αφεν¬ 
τικών και των εργατών τους). 

Το κράτος όμως δεν είναι κάποιου είδους ανε¬ 
ξάρτητο και ουδέτερο εργαλείο που μπορεί να 
διεκδικήσει τα συμφέροντα όλων (τα οποία, φυ¬ 
σικά, δεν είναι και κοινά). Το κράτος είναι ο εγ¬ 
γυητής της ταξικής σχέσης εκμετάλλευσης. Το 
κράτος είναι αυτό που, όταν χρειαστεί, θα 
ασκήσει την ταξική βία κατά των εργατών. 

Παρόλ' αυτά, η συγκεκριμένη κρίση δεν ξεκί¬ 
νησε από κάποια ανισορροπία στους δείκτες 
της οικονομίας όπου περιμένει το κρατικό χέρι 
(ή το αόρατο χέρι) για να τους ρυθμίσει. Δεν ξε¬ 
κίνησε από κάποια αποθήκη απούλητων προ¬ 
ϊόντων. Ξεκίνησε από τους σκληρούς ταξικούς 
αγώνες σε όλον τον κόσμο τις δεκαετίες '60-70, 
την αντεπίθεση των αφεντικών, την απορρύθ¬ 
μιση δηλαδή που προκάλεσαν οι ίδιοι οι εργά¬ 
τες και την ανικανότητα των αφεντικών έκτοτε 
να ξαναγυρίσουν στην “ομαλότητα”. Γι' αυτό και 
καμία σοσιαλδημοκρατία, κανένας κρατικός 
πατερναλισμός και καμία κεϋνσιανή αποδοκι¬ 
μασία των ροΙάθη όογδ και της “χρηματιστηρια¬ 
κής οικονομίας” δεν πρόκειται να μας 
γλιτώσουν από αυτά που σχεδιάζονται εναντίον 
μας. 

3) Συντηρώντας την εργα¬ 
τική τάξη 

"Ανεργία για τα αφεντικά σημαίνει αναξιοποίητοι 
πόροι. Σημαίνει χέρια που θα μπορούσαν να 
εργάζονται (για αυτούς) παράγοντας υπεραξία, 
χέρια που τώρα αδρανούν. Μήπως βρέθηκε 
επιτέλους το μοναδικό σημείο που οι εργάτες 
έχουν κοινό με τα αφεντικά τους; Όχι, βέβαια. 
Όταν τα αφεντικά μιλάνε για αναξιοποίητους 
πόρους, αναφέρονται μόνο στην περίπτωση 


που οι εν λόγω πόροι θα μπορούσαν να αξιο- 
ποιηθούν με κερδοφόρο τρόπο. Αυτό εν μέσω 
κρίσης, όπου ο κύκλος του εμπορεύματος έχει 
σκουριάσει (και σκουριάζει όλο και περισσό¬ 
τερο), μεταφράζεται στην ανάγκη άντλησης πε¬ 
ρισσότερης εργασίας από όλο και λιγότερους 
εργάτες". 

Και είναι πράγματι “αναξιοποίητοι πόροι” οι 
άνεργοι. Τα αφεντικά όντως θα προτιμούσαν να 
εκμεταλλεύονταν την εργατική τους δύναμη 
από το να την αφήνουν να σαπίζει. Με την 
προϋπόθεση, όμως, πως θα την εκμεταλ¬ 
λεύονταν επαρκώς. Αυτό εν μέσω κρίσης είναι 
αδύνατο και γι' αυτό η ανεργία θα συνεχίσει να 
αυξάνει. Υπάρχει, βέβαια, μια πολύ συγκεκρι¬ 
μένη παρανόηση. Μια παρανόηση που λέει 
πως από τη στιγμή που τα αφεντικά εξαρτώνται 
από την εκμετάλλευση της εργατικής δύναμης 
του εργάτη, δεν θα την πειράξουν κιόλας. 
“Χωρίς εσένα γρανάζι δεν γυρνά, εργάτη μπο¬ 
ρείς χωρίς αφεντικά” φωνάζεται στις διαδηλώ¬ 
σεις (και καλώς γίνεται), αλλά ο κάθε εργάτης 
ξέρει πως για το αφεντικό του δεν είναι τίποτα 
να τον πετάξει στο δρόμο ή και να επιλέξει τη 
φυσική του εξόντωση. Πώς εξηγείται η ταυτό¬ 
χρονη αναγκαιότητα της εργατικής δύναμης και 
η ταυτόχρονη μαζική καταστροφή της; Πώς 
εξηγούνται οι πόλεμοι και οι λιμοί ή ακόμα και 
τα ναζιστικά στρατόπεδα εξόντωσης και οι γε¬ 
νοκτονίες; 

Είναι σίγουρο ότι τα αφεντικά εξαρτώνται από¬ 
λυτα από την ύπαρξη και εκμετάλλευση της ερ¬ 
γατικής δύναμης της εργατικής τάξης. Της 
εργατικής τάξης όμως στο σύνολο της, και όχι 
του κάθε μεμονωμένου εργαζόμενου. Αν η 
εξόντωση ενός μέρους της εργατικής τάξης 
κάνει την υπόλοιπη πιο πειθαρχημένη και πιο 
εκμεταλλεύσιμη, τότε τα αφεντικά δεν θα διστά¬ 
σουν δευτερόλεπτο να προχωρήσουν στις πιο 
άγριες σφαγές. Το έχουν ξανακάνει και θα το 
ξανακάνουν. 

Ο καπιταλισμός έχει ανάγκη την εργατική τάξη 
και γι' αυτό φροντίζει για την αναπαραγωγή 
της. Αυτό σημαίνει πως το κεφάλαιο πρέπει να 
μεριμνήσει για την αναπαραγωγή του διπλού 


χαρακτήρα του εργάτη. Από την μια πρέπει να 
παράγονται εργάτες με την υλικότητά τους σε 
επαρκή ποσότητα. Να έχουν φαγητό και σπίτι, 
να είναι υγιείς και ικανοί να αντεπεξέλθουν στις 
ανάγκες του κεφαλαίου. Από την άλλη όμως, κι 
αυτό είναι εξίσου σημαντικό, θα πρέπει να είναι 
και επαρκώς “εκμεταλλεύσιμοι”, θα πρέπει οι 
αγώνες τους να μην δημιουργούν εμπόδια, θα 
πρέπει το επίπεδό ζωής τους να μην ξεφεύγει 
τόσο ώστε η εκμετάλλευση να γίνεται αδύνατη, 
θα πρέπει το κόστος τους να είναι τόσο χαμηλό 
όσο ζητάνε οι εκάστοτε καιροί. Και σε εποχές 
υπερσυσσώρευσης κεφαλαίου, θα πρέπει να 
είναι όσο πιο χαμηλό γίνεται. Και φυσικά θα 
πρέπει να υπάρχει εκείνη η βία που θα κάνει 
πραγματικότητα και το μεν και το δε. 

"Ο «πόλεμος» και η «άμυνα» αποτελούν ένα 
βασικό, αν και μη αναγνωρισμένο τμήμα της 
αναπαραγωγής της εργατικής δύναμης, το 
οποίο μπορεί να φτάσει να επιβάλλει τον αφα- 
νισμό εκατομμυρίων εργατών. Το Άουσβιτς, το 
Νταχάου και το Μπέλσεν ήταν εργοστάσια εξο¬ 
λόθρευα ης και το προϊόν τους -η ασφυξία και ο 
θάνατος τόνων ανθρώπινων σωμάτων- ήταν 
μια βασική στιγμή της «εργατικής πολιτικής» 
του ναζιστικού κεφαλαίου. Η αναπαραγωγή της 
εργατικής δύναμης δεν πρέπει να θεωρείται 
ταυτόσημη με την αναπαραγωγή των «ανθρώ¬ 
πινων σωμάτων» ή των «ανθρώπινων όντων». 
Επιπλέον οι κρατικές δαπάνες για την «κοινω¬ 
νική πρόνοια» μπορούν μια χαρά να είναι αμυν¬ 
τικές δαπάνες " 1 . 

Αν αυτά χρειάζεται για να ξανακινηθεί το σύ¬ 
στημα, αν αυτό χρειάζεται για να ξαναέρθει η 
“ανταγωνιστικότητα” και να πέσει το “εργατικό 
κόστος” εκεί που πρέπει, το κράτος και τα 
αφεντικά θα τα κάνουν. Και την ανεργία 40+%, 
και την πείνα και τον πόλεμο και την εξόντωση 
και ό,τι άλλο χρειάζεται. 


σημειώσεις: 

πο απόσπασμα προέρχεται από το κείμενο του 
Θθοτρο Οαίίθπίζϊδ, “ΤΙίθ ννοτΚ οποίαν οπδϊδ από ίΜθ 
ΑροοαΙγρδθ”. Το συγκεκριμένο κείμενο (καθώς και 
άλλα) θα κυκλοφορήσει σύντομα από το Αρχείο 71. 


Κούρεμα με την ψιλή 


Στη σουρεαλιστική πραγματικότητα που ζούμε τα κινήματα κέρδι¬ 
σαν!!! Η αναδιάρθρωση (ή κούρεμα) του χρέους είναι γεγονός. Ο 
Παπανδρέου έφυγε. Μέχρι και για δημοψηφίσματα και άμεση δη¬ 
μοκρατία μίλαγε το κράτος. Το νιώθουμε όμως, τα χειρότερα έρ¬ 
χονται. Γιατί πώς γίνεται να έχει “εκπληρωθεί το όραμα” της 
αριστερός (να το εκπληρώνει το ίδιο το κράτος) και όλοι να νιώ¬ 
θουμε την πίεση των αφεντικών (και της τσέπης μας) με βάρος 
τόνων, μεγατόνων; 

Ο καπιταλισμός βρίσκεται σε κρίση παγκοσμίως. Το ελληνικό κρά¬ 
τος χρωστάει και αυτό είναι κάτι που μας νοιάζει και μάλιστα πολύ. 
Η βία του κράτους είναι αυτή που εγγυάται αυτή την υποχρεωτικά 
κοινή συμμετοχή μας στην αποπληρωμή του χρέους των αφεντι¬ 
κών. Πού χρωστάει όμως το ελληνικό κράτος; Ένα μέρος του χρέ¬ 
ους είναι προς επενδυτές και τράπεζες του εξωτερικού, ενώ ένα 
αρκετά μεγάλο μέρος του χρέους είναι προς το εσωτερικό- τις ελ¬ 
ληνικές τράπεζες και τα ελληνικά ασφαλιστικά ταμεία, μεταξύ των 
άλλων. Και ο “αγώνας για την έξοδο από την κρίση” που ευαγγε¬ 
λίζονται οι κυβερνήτες μας δεν είναι τίποτε άλλο πέρα από την 
προσπάθεια διάσωσης των ελληνικών τραπεζών, του ελληνικού 
κεφαλαίου δηλαδή, εις βάρος της εργατικής τάξης. Κάτι που συ¬ 


νεπάγεται την υποβάθμιση της ζωής των εργατών, ώστε να ανορ¬ 
θωθεί η «ανταγωνιστικότητα», και τη σύγκρουση του ελληνικού 
κράτους με τα υπόλοιπα ανταγωνιστικά κράτη. 

Ήδη από το 2009, μόνο τυφλός δεν θα έβλεπε ότι αργά ή γρή¬ 
γορα το κράτος θα «βάραγε κανόνι». Τότε, βέβαια, συνέβαινε το 
έξης ενδιαφέρον: οι δανειστές του ελληνικού κράτους βρίσκονταν 
όλοι στην ίδια μοίρα. Οι απλήρωτοι δημόσιοι υπάλληλοι, οι τρα¬ 
πεζίτες, οι τραπεζίτες του εξωτερικού, οι μικροεπενδυτές, τα 
ασφαλιστικά ταμεία, οι μικροεπενδυτές, οι διάφοροι φορείς του 
δημοσίου, ο ΟΣΕ, τα νοσοκομεία κλπ, όλοι αυτοί δηλαδή στους 
οποίους χρώσταγε κάτι το ελληνικό κράτος. Μια «αναδιάρθρωση» 
του χρέους θα τους αφορούσε όλους ανάλογα με τη συμμετοχή 
τους στο «δημόσιο» χρέος. Η μοίρα μας ίδια με αυτήν των αφεν¬ 
τικών μας, λοιπόν; Πού ακούστηκε κάτι τέτοιο; 

Είναι προφανές πως από τη στιγμή που ο καπιταλισμός (και εμείς 
μαζί του) έχει μπει σε κρίση, δεν θα την βγάλουν όλοι καθαρή. 
Κάποιες τράπεζες θα κλείσουν και θα συγχωνευτούν, κάποιες επι¬ 
χειρήσεις θα πτωχεύσουν, το ίδιο και κάποια από τα αφεντικά 
τους. Το τέλος της κρίσης θα βρει μεγάλο μέρος του κεφαλαίου 

κατεστραμμένο. Παρόλ' αυτά, όποιο αφεντικό επιβιώσει, θα έχει 
να κερδίσει. Θα έχει να κερδίσει από την ήττα των ανταγωνιστών 
του, από τη διεκδίκηση μεγαλύτερου κομματιού από την πίτα της 
αγοράς, μιας και οι ανταγωνιστές θα έχουν μειωθεί. Θα έχει να 
κερδίσει από τις αναδιαρθρώσεις και τις νέες τεχνολογίες. Αλλά 
πρώτα και κύρια θα έχει να κερδίσει από την εκμετάλλευση μιας 
τσακισμένης εργατικής τάξης. Έχει και έναν τέτοιο χαρακτήρα η 
κρίση: μοιάζει με αγώνα δρόμου, όπου νικητής ανακηρύσσεται 
όποιος αντέξει και τερματίσει. 

Το κεφάλαιο από το βάρος της κρίσης δείχνει να καταρρέει. Και 
ίσως σε έναν βαθμό όντως να υπάρχουν στοιχεία κατάρρευσης. 
Αλλά πρόκειται για συντονισμένη κατάρρευση. Όσο τα αφεντικά 
παίζουν σε άδειο γήπεδο, μπορεί μάλιστα να πάρει και τη μορφή 
της “δημιουργικής καταστροφής”. Της καταστροφής που θα δη¬ 
μιουργεί και θα επαναφέρει την ανάκαμψη και το κέρδος. Της κα¬ 
ταστροφής πρώτα της εργατικής τάξης και μετά του 
“ανταγωνιστή” στα πλαίσια του ενδοκαπιταλιστικού ανταγωνι¬ 
σμού. 

Ωστόσο, από το 2009 πολύ νερό έχει κυλίσει στο αυλάκι. Και 
μέρος από αυτό το νεράκι που κύλαγε στο αυλάκι ήταν η «τρι¬ 
σκατάρατη τρόικα» που υποτίθεται ότι επέβαλε τα «σατανικά» 
μέτρα στο ελληνικό κράτος που «τραβάτε με κι ας κλαίω» αναγ¬ 
καζόταν να τα εφαρμόσει. Η ΕΕ, λοιπόν, έδινε στο ελληνικό κρά¬ 
τος λεφτά και γι' αυτά τα λεφτά ζητούσε να παρθούν μέτρα. Τώρα 
για τα μέτρα πολλά έχουν λεχθεί και όσοι κατάφερναν να τα βλέ¬ 
πουν ως μέρος της επίθεσης των αφεντικών εναντίον μας έκαναν 
πολύ καλά. Αλλά που πήγαιναν τα λεφτά; 

Ο μηχανισμός που όλοι παρακολουθούν, άφωνοι, τα τελευταία 
χρόνια είναι ένας μηχανισμός που χωρίζει την ήρα από το στάχυ. 
Που αποφασίζει ποιας μεριάς το χρέος πρέπει να διασφαλιστεί 
και ποιας όχι. Διασφαλισμένη, για παράδειγμα, πρέπει να είναι η 
ραχοκοκαλιά του οικονομικού συστήματος των αφεντικών, ενώ 
τα ασφαλιστικά ταμεία ας τα φάει και το μαύρο σκοτάδι. Και έτσι, 
καθώς το χρήμα έρεε προς τους «εκλεκτούς», το κράτος έπαιρνε 
εξαιρετικά πολιτικές (και όχι μόνο οικονομικές) αποφάσεις: Ποιοι 
τελικά θα πληρώσουν την κρίση και ποιοι όχι. Και αυτές τις απο¬ 
φάσεις τις έπαιρνε χωρίς τον παραμικρό αντίλογο. Γιατί αυτό είναι 
το «κούρεμα»: για κάποιους είναι ξαλάφρωμα και για κάποι¬ 
ους αποκεφαλισμός. Το ζήτημα είναι ποιος κρατάει το ψαλίδι. 

Η διαδικασία της “άρνησης πληρωμής”, δηλαδή του “κουρέμα¬ 
τος”, εξαρτάται πρώτα και κύρια από αυτόν που την ελέγχει. Και 
είναι βέβαιο πως από τη στιγμή που το κράτος κινείται μόνο του, 
η “άρνηση πληρωμής” θα πάρει τον χαρακτήρα της διάσωσης 
μέρους των ελληνικών τραπεζών εις βάρος όλων των “από 
κάτω”. Και αν υπάρχει έστω και ένας που θα δεχτεί αυτήν την 
“εθελοντική μείωση του χρέους”, αυτός είναι σίγουρα τα ελληνικά 
ασφαλιστικά ταμεία. 

Και δεν είναι να απορεί κανείς που όλοι αυτοί οι μεγαλόστομοι 
της αριστερός διαλαλούσαν πως “η ελεγχόμενη χρεωκοπία είναι 
η λύση”, σαν να είχαν κανέναν Λένιν έτοιμο να μπουκάρει στα 
χειμερινά ανάκτορα. Καταρχάς, για την ελληνική αριστερά δηλώ¬ 
σεις τέτοιου είδους “τσάμπα είναι”. Κατά δεύτερον, όσοι βλέπουν 
το διαμεσολαβητικό τους ρόλο (ή, για την ακρίβεια, τον μικροδια- 
μεσολαβητικό τους ρόλο) να χάνεται, όσοι βλέπουν τη θέση τους 
στην ιστορία να συρρικνώνεται, πρέπει να λένε και καμιά μαλακία 
πού και πού, ώσπου να βρούνε νέες υπηρεσίες για να προσφέ¬ 
ρουν στο σύστημα. 

Και για όποιον ακόμη δεν καταλαβαίνει, ας κάνει λίγη υπομονή 
και η «κυβέρνηση εθνικής σωτηρίας» θα του το εξηγήσει από την 
καλή και από την ανάποδη. Κατά τα άλλα, οι τόσο αναγκαίες 
δομές που θα καταφέρουν να σταθούν ανάχωμα στον φασισμό 
και θα υπερασπιστούν την προλεταριακή αξιοπρέπεια λάμπουν 
διά της απουσίας τους. 


ΟΐΊΟΘ 3 βθηΚθΓ, 3ΐ\Λ/3γ5 3 βθπΚθΓ 

Το ότι οι τράπεζες είναι σε θέση να παίζουν ρυθμιστικό ρόλο στην πολι¬ 
τική πραγματικότητα είναι πλέον κάτι περισσότερο από εμφανές. Όταν 
μάλιστα παίρνουν το λόγο οι ίδιοι οι πρώην τραπεζίτες τα πράγματα ξε¬ 
καθαρίζουν ακόμα περισσότερο. Ο κύριος Παναγής Βουρλούμης, για 
παράδειγμα, τώρα που έχει συνταξιοδοτηθεί και έχει πολύ ελεύθερο 
χρόνο στη διάθεσή του δεν γυρνάει από καφενείο σε καφενείο να παίζει 
πρέφα. Αντίθετα, αρθογραφεί κατά διαστήματα στη "φιλόξενη" εφη¬ 
μερίδα Καθημερινή για να εκφράσειτις πολιτικές του απόψεις. Και οι 
απόψεις του κυρίου πρώην διευθυντή της Εμπορικής Τράπεζας, πρώην 
επικεφαλής της ΑΙρήθ Ρίηθηεθ (του επενδυτικού βραχίονα της ΑΙρήθ 
ΒθπΚ), πρώην προέδρου και διευθύνοντος συμβούλου του ΟΤΕ, για τον 
ελληνικό καπιταλισμό και τις ανάγκες του όλο και κάτι έχουν να πουν.. 

"Από το 1990 ώς πρόσφατα, μέσα σε μόλις 20χρόνια, ελληνικές τράπε¬ 
ζες, βιομηχανίες, κατασκευαστικές καί κάθε είδους επιχειρήσεις και με¬ 
μονωμένοι επιχειρηματίες ανέπτυξαν σημαντική δραστηριότητα στις 
γειτονικές μας χώρες. Η δραστηριότητα δεν περιορίστηκε σε περιστα- 
σιακές δοσοληψίες όπως στο παρελθόν. Κύριο χαρακτηριστικό της ήταν 
μόνιμες επενδύσεις, εγκατάσταση και μεταφορά κεφαλαίων, προσωπι¬ 
κού και τεχνογνωσίας. 

Το φαινόμενο οφείλεται σε δύο λόγους. Ο ένας είναι η κατάρρευση του 
κομμουνισμού. Δημιουργήθηκαν ευκαιρίες σε παρθένο έδαφος, εκεί 
που δεν υπήρχε επιχειρηματική κουλτούρα, που έλειπαν τα πάντα. Η 
συγκεχυμένη και ρευστή κατάσταση που επικράτησε τα πρώτα χρόνια 
μετά τη μεταβολή των καθεστώτων, απουσία θεσμών, νομικά κενά, 
αναρχία και κυβερνητικές αυθαιρεσίες, τρόμαξαν επενδυτές από τις 
ανεπτυγμένες χώρες. Αντίθετα, οι Ελληνες τόλμησαν, προπονημένοι σε 
τέτοιες συνθήκες βρέθηκαν εκεί σχεδόν την επομένη της αλλαγής. Το 
επιχειρηματικό μας δαιμόνιο που ασφυκτιά από το μικρό μέγεθος της 
Ελλάδας, σε συνδυασμό με την, κατά την περίοδο εκείνη, γιγάντωση της 
διαφθοράς, γραφειοκρατίας και συνδικαλισμού, ήταν ο δεύτερος λόγος 
της εξόδου προς τα Βαλκάνια. 

(...) Δεν είναι υπερβολή ο ισχυρισμός ότι οι Ελληνες άνοιξαν τον δρόμο, 
αλλά όπως ήταν αναμενόμενο όταν παγιώθηκαν συνθήκες σταθερότη¬ 
τας, ο ανταγωνισμός εντάθηκε. Μας ακολούθησαν ισχυρά δυτικοευρω¬ 
παϊκά συγκροτήματα, αρχικά από γειτονικές χώρες, όπως η Αυστρία και 
Ιταλία, αλλά με την αναβίωση προπολεμικών οικονομικών δεσμών και 
από Γερμανία και Γαλλία, συχνά με τις πλάτες των κυβερνήσεών τους. 
Ο ελληνικός παράγοντας αντιμετωπίζει σήμερα αυξημένο ανταγωνισμό, 
αλλά θα ήταν απόλυτα ικανός να τα βγάλει πέρα, αν δεν κουβαλούσε 
ένα βαρίδι, την οικονομική κρίση στην Ελλάδα" \ 

Και για το πώς το ελληνικό κεφάλαιο θα διώξει από πάνω του αυτό το 
"βαρίδι", ο κύριος Βουρλούμης είχε τοποθετηθεί έναν περίπου μήνα 
νωρίτερα, όταν θεωρητικοποιούσε την ανάγκη για επιβολή ολοκληρω¬ 
τικών μεθόδων διαχείρισης της οικονομικής κρίσης: 

"Για να πειθαρχήσει και αποδώσει ο κρατικός μηχανισμός θα απαιτηθεί 
η έστω πρόσκαιρη ανατροπή της ιεράρχησης των αξιών που τώρα απο¬ 
τελούν τη συνθηματολογία και πρακτική των κομμάτων. Η «κοινωνική 
ευαισθησία» θα πρέπει να θυσιαστεί υπέρ της αποτελεσματικότητας. 
Η σιγουριά της καρέκλας στον δημόσιο και ευρύτερο τομέα να καταρ- 
γηθεί υπέρ της σωστής οργάνωσης των υπηρεσιών. Η ανοχή με την 
οποία αντιμετωπίζεται η κάθε διαμαρτυρία, ανυπακοή στον νόμο, δη¬ 
μιουργία χάους στην οικονομική και καθημερινή ζωή να αντικατασταθεί 
από αυστηρότητα και άμεσες κυρώσεις. Η μέθοδος των «διαβουλεύ- 
σεων» που αποσκοπούν στην πιο ακριβοδίκαιη και συμβιβαστική τακτο¬ 
ποίηση του κάθε ζητήματος να δώσει τη θέση της σε αποφάσεις άμεσες, 
εκτελεστές, επί δικαίων και αδίκων. Η διάσταση του χρόνου είναι τώρα 
η πιο κρίσιμη. 

Αυτά δεν ακούγονται καθόλου ευχάριστα και μάλιστα από μια γενιά που 
έχει μάθει αλλιώς, αλλά τα πράγματα είναι ιδιαίτερα ζόρικα και δεν 
μένει καιρός για πολλές εξηγήσεις και αναλύσεις. 

Συστήματα που σχεδιάστηκαν για ομαλές καταστάσεις δεν είναι πάντα 
ικανά να αντιμετωπίσουν μεγάλες κρίσεις. Η ιστορία έχει άπειρα παρα¬ 
δείγματα λαών που μπροστά στον κίνδυνο διάλεξαν λύσεις και μέτρα 
που ξέφευγαν από τον παραδοσιακό τρόπο διακυβέρνησής τους, για να 
επιστρέφουν σ' αυτόν όταν ο κίνδυνος παρέλθει" * 1 2 . 


σημειώσεις: 

1 Παναγής Βουρλούμης, “Κίνδυνος αφελληνισμού των Βαλκα¬ 
νίων”, Καθημερινή, 29/10/2011. 

2 Παναγής Βουρλούμης, “δαίυδ ΡορυΙί δυρτοιτια 1_θχ”, Καθημε¬ 
ρινή, 11/09/2011. 





















Επιδόματα και κοινωνικές παροχές στον τιμοκατάλογο της κρίσης 


Όταν ακούμε όλους εκείνους τους “απογοητευμένους πασόκους” να βρίζουν 
και να αναθεματίζουν το κόμμα που τόσα χρόνια στήριζαν, μας έρχεται κα¬ 
τευθείαν στο μυαλό η αντεστραμμένη εικόνα: δεκαετία του '80, να πλημμυ¬ 
ρίζουν τις πλατείες και τα γήπεδα για να ακούσουν τον Ανδρέα να μιλάει, να 
μη σηκώνουν μύγα στο σπαθί τους για τον πρόεδρο “που έδωσε στο λαό 
ψωμί να φάει”, να ευχαριστούν τον τοπικό πολιτευτή της περιοχής τους για 
τις αγροτικές επιδοτήσεις, για τον διορισμό της κόρης στο δημόσιο, για την 
αναπηρική σύνταξη της γιαγιάς, για, για.... Αν παραβλέψει κανείς το στοιχείο 
του φολκλόρ, αξίζει, νομίζουμε, να σταθεί για λίγο στη λογική που βρίσκεται 
πίσω από τις δύο αυτές συναισθηματικές αντιδράσεις. Και πρόκειται για την 
ίδια λογική, σύμφωνα με την οποία το κράτος είναι είτε καλό (όταν αποφα¬ 
σίζει να μας κάνει “δώρα”) είτε κακό (όταν αποφασίζει να μας τα πάρει πίσω 
ή να τα σταματήσει). Είναι, με άλλα λόγια, ένας εξωτερικός (ως προς το κε¬ 
φάλαιο και την εργασία) παράγοντας που μπορούμε να τον πιέσουμε, να τον 
ξεγελάσουμε με την πονηριά μας, να του κάνουμε μουτράκια και τέλος πάν¬ 
των να τον πάρουμε με το μέρος μας. Μήπως όλα αυτά είναι λίγο παιδιά¬ 
στικα και αφελή; Πιθανώς. Το ζήτημα, όμως, είναι ότι με μια τέτοια οπτική 
για το κράτος πορεύτηκε και εξακολουθεί να πορεύεται η συντριπτική πλει- 
οψηφία της ελληνικής κοινωνίας. Με αυτά ως δεδομένα, καμία έκπληξη δεν 
προκαλεί ούτε η στάση της απέναντι στις πρόσφατες περικοπές στις συντά¬ 
ξεις και τα επιδόματα αναπηρίας, αλλά ούτε και ο τρόπος με τον οποίο αν¬ 
τιλαμβάνεται τις λειτουργίες του περίφημου κράτους πρόνοιας. 

Απαγορεύεται η είσοδος στους "μη παραγωγικούς" 

Η απόφαση του υπουργείου Υγείας να αλλάξει το καθεστώς που ίσχυε μέχρι 
σήμερα για τα άτομα που πάσχουν από διάφορες μορφές αναπηρίας είναι 
υπεραρκετή για να λύσει τις απορίες ακόμα και του πιο καλοπροαίρετου σχε¬ 
τικά με τη συμβολή του κράτος στην αναπαραγωγή της εργατικής δύναμης. 
Όπως, λοιπόν, ανακοινώθηκε στις αρχές του περασμένου Νοέμβρη, στα 
άτομα αυτά (και μάλιστα σε όσους βρίσκονται στη χειρότερη δυνατή κατά¬ 
σταση) θα αναγνωρίζεται πλέον ποσοστό αναπηρίας 50% (έναντι 67% που 
ίσχυε προηγουμένως), κάτι που συνεπάγεται την κατάργηση μιας σειράς ρυθ¬ 
μίσεων (επιδόματα, δυνατότητα πρόωρης συνταξιοδότησης, κάλυψη του κό¬ 
στους της απαραίτητης ιατροφαρμακευτικής περίθαλψης) που κάπως 
διευκόλυναν την καθημερινή ζωή των εν λόγω ατόμων. Αντίθετα με τις δα¬ 
κρύβρεχτες αναλύσεις ή τους αφορισμούς διάφορων αριστεροευαίσθητων, 
αποφάσεις και πολιτικές τέτοιου είδους που θέτουν ανοιχτά το ζήτημα της 
επιβίωσης για ολόκληρες κοινωνικές ομάδες δεν λαμβάνονται επειδή το κρά¬ 
τος είναι “ανάλγητο” και οι πολιτικοί “ξεπουλημένοι”. Λαμβάνονται γιατί ο 
ελληνικός καπιταλισμός έχει προβλήματα (προβλήματα κερδοφορίας, εννο¬ 
είται) και το ελληνικό κράτος που είναι ο πολιτικός του εκπρόσωπος πρέπει 
να τον βοηθήσει. Πρέπει να τον βοηθήσει να ρυθμίσει εκ νέου τις εργασιακές 
σχέσεις, να ορίσει νέες βάσεις πάνω στις οποίες θα πραγματοποιείται η ανα¬ 
παραγωγή της εργατικής δύναμης, να εγγυηθεί σε τελική ανάλυση την αύ¬ 
ξηση της παραγωγικότητας στις στριμόκωλες εποχές της οικονομικής κρίσης. 
Και η αύξηση της παραγωγικότητας προϋποθέτει στην προκειμένη περί¬ 
πτωση τον περιορισμό (αν όχι την εξάλειψη) των μη παραγωγικών, όλων 
εκείνων δηλαδή που για τον ένα ή τον άλλο λόγο κρίνονται ως μη “αξιοποι- 
ήσιμοι” από το κεφάλαιο. 

Κάτι μας λέει πως αυτή η τακτική του “κόψτε τον λαιμό σας, όσα πήρατε 
πήρατε” δεν θα μπορούσε να αποδειχτεί τόσο “αποτελεσματική” και να τεθεί 
σε ισχύ χωρίς πολλά πολλά αν προηγουμένως δεν είχε γίνει κυρίαρχη η ιδέα 
περί δημόσιου χρέους και συλλογικής ευθύνης. Αφού, λοιπόν, “εμείς ευθυ- 
νόμαστε για την κρίση του κεφαλαίου κι αφού για όλα φταίει η “κακοδια¬ 
χείριση και οι σπατάλες”, πρέπει να δούμε τι μπορούμε να κόψουμε· τι 
περισσεύει και τι μας βαραίνει. Και δώστου ρεπορτάζ με περιπτώσεις χωριών 
ολόκληρων που έπαιρναν αναπηρικές συντάξεις χαριστικά και δώστου δη¬ 
μοσιεύματα για “ασθενείς-μαϊμού” που έπιαναν κορόιδο το κακόμοιρο το 
ελληνικό κράτος. Οπότε, είναι “λογικό” να κοπούν τα επιδόματα και οι 



Χτίζοντας αναχώματα 


Τα πράγματα δεν ήταν κατά ανάγκη πάντα έτσι όπως πα¬ 
ρουσιάζονται σήμερα. Οι ανάπηροι δεν ήταν πάντα οι άν¬ 
θρωποι με “ειδικές ανάγκες” που χρήζουν απλώς 
βοήθειας, όντας ανίκανοι για οτιδήποτε. Οι ανάπηροι ανέ¬ 
πτυξαν σε άλλες εποχές μια δυναμική που σήμερα ελά¬ 
χιστοι πλησιάζουν. Μόνοι τους διεκδίκησαν με αγώνες και 
πέτυχαν να καταλάβουν τον χώρο που τους αναλογεί. Ξε¬ 
χωρίζει ο αγώνας των τυφλών για αξιοπρέπεια, στα τέλη 
της δεκαετίας του 70. 

Οι τυφλοί μέχρι τότε βρίσκονταν στο έλεος της εκκλησίας, 
η οποία για να συντηρεί το κοινωνικό προφίλ της τους είχε 
κάτω από την πατερναλιστική, αυταρχική της προστασία. 
Οι περισσότεροι τυφλοί δεν μπορούσαν να εργαστούν και 
κατέληγαν ζητιάνοι, ενώ για όσους από αυτούς εργάζον¬ 
ταν ως μικροπωλητές ίσχυε “ο νόμος της εκκλησίας”. Αν 
η τελευταία δεν τους ενέκρινε, τους αφαιρούσε την άδεια. 

Στις 2 Μάί'ου 
του 1976, 300 
τυφλοί εισέβα¬ 
λαν και κατέ¬ 
λαβαν τον οίκο 
των τυφλών 
ζητώντας να 
πάψει να βρί¬ 
σκεται στα 
χέρια της εκ¬ 
κλησίας. Στή¬ 
θηκαν ηχεία 
ενώ άρχισαν 
να συγκεν¬ 
τρώνονται αλληλέγγυοι. Η αστυνομία της περιοχής αντέ¬ 
δρασε άμεσα, προχωρώντας σε συλλήψεις και 
προσαγωγές. «Αποτελούν άμεσο εθνικό κίνδυνο, εφαρ¬ 
μόστε εναντίον τους τους νόμους περί συμμοριτοοπολέ- 
μου» αποφάνθηκε ο διοικητής του τμήματος Καλλιθέας 
σε αναφορά του προς το υπουργείο Υγείας. Ενώ ο πατε¬ 
ρούλης της χριστιανικής αλληλεγγύης δήλωνε πως «Αν 
δεν υποχωρήσουν, θα τους προσθέσω άλλη μια αναπη¬ 
ρία». Οι τυφλοί όμως επέμειναν στην κατάληψη, ενώ κά¬ 
ποιοι διώχθηκαν μάλιστα με βάση τον νόμο 4000 ως 
τεντιμπόηδες. Οι τυφλοί προχώρησαν σε διαδηλώσεις και 
κατάληψη του δημαρχείου ζητώντας να επιστραφούν οι 
άδειες του μικροπωλητή σε εκείνους από τους οποίους 
είχαν αφαιρεθεί, ενώ έκαναν και συγκέντρωση έξω από 
την Αρχιεπισκοπή απειλώντας 
ότι θα την καταλάβουν(Ι). Τα 
αιτήματά τους τελικά ικανο¬ 
ποιήθηκαν. 

Οι τυφλοί στη δεκαετία του 
70, βρισκόμενοι στον πάτο 
της κοινωνίας, πάλεψαν με 
θάρρος και δύναμη, για την 
αξιοπρέπειά τους. Την κα- 
τέκτησαν μόνοι και δεν 
τους παραχωρήθηκε από 


Οι φωτό είναι από διαδηλώσεις 
τυφλών της εποχής. 

Η εκδήλωση με θέμα: “Μια βιβλιοθήκη στην εποχή της πληροφορίας” πραγμα-^ 
τοποιήθηκε στην κατάληψη του αρχείου 71 τον περασμένο Δεκέμβρη. Η ένθετη 
μπροσούρα που διανέμεται με το έντυπο που κρατάτε στα χέρια σας αποτελεί 
την εισήγηση της συγκεκριμένης εκδήλωσης. 


“πλουσιοπάροχες” προνοιακές παροχές και είναι ακόμα πιο “λογικό” να έχουν οι κοινω¬ 
νικές υπηρεσίες του κράτους ακόμα περισσότερες απαιτήσεις από εκείνους που φιλοδο¬ 
ξούν να του “φάνε τα λεφτά”. Η δήλωση του προέδρου της Ελληνικής Εταιρίας Μελέτης 
και Ανάπτυξης του ΑΙΌδ και λοιμοξιολόγου του Ερυθρού Σταυρού, Μάριου Λαζανά είναι 
κάτι παραπάνω από ενδεικτική: «Ξέρετε ότι υπάρχουν τοξικομανείς οι οποίοι επιθυμούν 
να κολλήσουν ΑΙΌ8 για να πάρουν το επίδομα; Σου λέει, αφού είμαστε που είμαστε χαμένοι, 
ας έχουμε και το επίδομα των 700ευρώ;» 1 . Κι εντάξει· ο κύριος Λαζανάς (όπως και κάθε 
αντίστοιχος) είναι αρκετά φασίστας και δεν κρύβει τη γνώμη που έχει για “όσους περισ¬ 
σεύουν”. Το θέμα είναι ότι η συγκεκριμένη γνώμη, η απαξίωση με την οποία αντιμετωπί¬ 
ζονται ευρύτερα κοινωνικά κομμάτια και η ευκολία με την οποία τους καταλογίζονται 
ευθύνες για την κατάσταση, τόσο την προσωπική τους όσο και τη γενικότερη οικονομική, 
έχει πολλούς οπαδούς. Τη στιγμή, λοιπόν, που το κράτος πιέζεται λόγω της καπιταλιστικής 
κρίσης δείχνει όλο και πιο ξεκάθαρα ότι όχι μόνο δεν είναι “εξωτερικός παράγοντας” 
(αλλά ο ρυθμιστής των κοινωνικών, πολιτικών και οικονομικών σχέσεων), αλλά και ότι 
σε ρευστές περιόδους όπως αυτές που διανύουμε σπεύδει να αναδιατάξει την κανονικό¬ 
τητα. Να επιβάλει, δηλαδή, πιο σκληρές σχέσεις εκμετάλλευσης και ελέγχου, πετώντας 
από πάνω του πολλά από τα “βάρη” της επιβίωσης και της αναπαραγωγής της εργατικής 
τάξης. 

Οπότε; Οπότε “κάθε πέρυσι και καλύτερα”; Μήπως τελικά να δείξουμε έστω και λίγη κα¬ 
τανόηση στους νοσταλγούς ενός εξιδανικευμένου παρελθόντος; Μήπως όντως όλα ήταν 
καλύτερα τη δεκαετία του '80; Οι ερωτήσεις είναι, φυσικά, ρητορικές. Και πώς αλλιώς, 
αφού ποτέ δεν υπήρξε η τάχα ονειρεμένη εποχή των επιδομάτων και των παροχών που 
μοιράζονταν απλόχερα. Και δεν υπήρξε γιατί ο καπιταλισμός δεν είναι παιδική χαρά ούτε 
λούνα παρκ. Κι αυτό το γνωρίζουν ακόμα κι αυτοί που κάνουν ότι δεν καταλαβαίνουν, 
που παριστάνουν ότι το κοικωνικό κράτος, όπως διαμορφώθηκε μεταπολεμικά σε όλη την 
Ευρώπη, ήταν κάτι άλλο πέρα από το αντάλλαγμα για την πολυπόθητη ταξική ειρήνη που 
είχαν ανάγκη τα αφεντικά, πέρα από τη συνεπή και συνεχή άσκηση πειθάρχησης εις βάρος 
των κατώτατων στρωμάτων. Τώρα όσον αφορά το κενό που προκύπτει απ' αυτή την “αλ¬ 
λαγή πλεύσης” του κράτους, όλα δείχνουν πως θα καλυφθεί σε μεγάλο βαθμό από τις 
ΜΚΟ και τους παραδοσιακούς οργανωτές της λεγάμενης φιλανθρωπίας (π.χ την εκκλη¬ 
σία). Με αυτό τον τρόπο το κράτος καταφέρνει από τη μια να γλιτώσει τις δαπάνες (και 
με τις “οικονομίες” που θα κάνει να προσλάβει επιπλέον μπάτσους κάθε είδους) και από 
την άλλη να έχει την εποπτεία της οργάνωσης της καθημερινότητας των “από κάτω”, ούτε 
λίγο ούτε πολύ να διαχειρίζεται τη φτώχεια και την εξαθλίωση όσο πιο αποδοτικά μπορεί. 
Μονά ζυγά δικά του, δηλαδή... 

σημειώσεις: 

Ό κύριος Λαζανάς δεν είχε κανένα πρόβλημα να εκφραστεί ελεύθερα κατά τη διάρκεια μιας συνέντευξης Τύπου, 
στις 25 του περασμένου Νοέμβρη, για την έναρξη του 23ου Πανελλήνιου Συνεδρίου ΑΙϋδ. 


Ρ-Μ/Ί1Γ6) 


Και τελειωμό δεν έχουν οι περικοπές. Η 
αφίσα από την Μιγάδα-ομάδα γυναικών 
ενάντια στις νέες πειθαρχήσεις αναφέρεται 
σε άλλη μια περίπτωση “περιττών εξόδων”. 
Παρακάτω είναι το κείμενο της αφίσας. 


“Με το νέο σχέδιο “εξορθολογισμού του συστήματος υγείας” κόβεται 
το επίδομα τοκετού για τις έγκυες που γεννούν στα δημόσια νοσοκο¬ 
μεία, ενώ οι ανασφάλιστες θα πρέπει να πληρώνουν οι ίδιες όλο το 
ποσό των νοσηλίων που διπλασιάστηκαν έως και τριπλασιάστηκαν! 
Δεν έφτανε λοιπόν ο εκβιασμός των γυναικολόγων με το φακελάκι 
προκειμένου να μη γεννήσουμε μόνες μέσα σε ένα δωμάτιο, τώρα 
έχουμε να αντιμετωπίσουμε και δεύτερο, με κρατική βούλα! Η εγκυ¬ 
μοσύνη και η γέννα, δηλαδή η ικανότητα αναπαραγωγής του κόσμου 
τούτου, ήταν και είναι μία εργασία κοινωνικά υποτιμημένη. Πάντα πέ¬ 
φτει στις πλάτες μας, σαν να μας λένε ότι είναι μια υπόθεση ατομική. 
Και να που σε καιρούς καπιταλιστικής κρίσης, η αναπαραγωγή υπο- 
τιμάται ακόμη περισσότερο. Γίνεται ακόμη πιο επικερδής για τ' αφεν¬ 
τικά, που σε άψογη συνεργασία με το κράτος και την “επιστημονική 
κοινότητα” μας επιδεικνύουν τα κοφτερά δόντια της “πρόνοιας”. 


Μία βιρλιαθήκη 
στην εποχή 
ιης πληροφορίας 



αρχείο ★ΤΙ 


Αφίσα από την εκδήλωση με τον τίτλο “ΘοΙό- 
ίαπτιϊηρ: Σκλάβοι, Κύτταρα, Δίκτυα”. Πρόκει¬ 
ται για την πρώτη μιας σειράς εκδηλώσεων 
( θ’ακολουθήσουν και επόμενες) με θέμα την 
αναγέννηση της σκλαβιάς από την αυτόνομη 
πολιτική ομάδα πίθΙγο ΙοοΙδ. Η εκδήλωση 
έγινε στις 3 Φλεβάρη στην κατάληψη του αρ¬ 
χείου 71. 




15 































































Η προλεταριακή και επαναστατική μνήμη δε φοβάται 

τις αντιθέσεις, δεν ανέχεται τη σιωπή, δεν υποφέρει τις 
περιχαρακώσεις, δεν κατασκευάζει αναθέματα, αφορισμούς, 
αιρέσεις. Δε φοβάται την πολλαπλότητα των γλωσσών ούτε την 
αντιφατική αναπαραγωγή τους, αλλά την απουσία των 
αντιθέσεων, το διωγμό τους. Μια τάξη που δεν μπορεί να 
παράγει συνειδητά την δική της αυτόνομη μνήμη, είναι 
καταδικασμένη να μείνει φυλακισμένη στα αστικά δεσμά. 
Αντίθετα παραγωγή ταξικής μνήμης σημαίνει εξέγερση, 
ιδεολογική πάλη, ρήξη. Σημαίνει οικοδόμηση μιας σχέσης με το 
παρελθόν η οποία να τείνει στον επαναστατικό σχηματισμό, στον 
κομμουνισμό. Αυτή η παραγωγή, είναι καταγραφή όλων των 
δυνατών γλωσσών, γραπτών, ακουστικών, οπτικοακουστικών, 
δίχως αποκλεισμούς ή λογοκρισίες, είναι καταγραφή όλων των 
ανταγωνιστικών κοινωνικών πρακτικών καθώς και των 
εσωτερικών τους αντιθέσεων. 

(Κβηαίο Σηνάο-ΑΙΘβνίο Ρναηεβ$εΙ)ίηί, "Σταγόνες ήλιον στη 
στοιχειωμένη πόλη ") 




